title: Sysäysputkimoottori

text: Läppäventtiili, joka säätää ilman tuloa, on useimmiten hyvin ohutta jousiterästä. Se avautuu ja sulkeutuu palamissyklin mukaan, riippuen siitä, palaako polttoaine vai ottaako moottori sisään palokammioon polttoainetta ja tuoretta ilmaa. Pienemmissä moottoreissa venttiili ei siihen kohdistuvan voiman ja kuumuuden takia yleensä kestä 20 minuuttia pidempään yhtäjaksoista käyttöä. Venttiilien käyttöikää voidaan pidentää esimerkiksi estämällä kuumien palokaasujen pääsy suoraan kosketuksiin ventiilien kanssa. Läppäventtiilien liikeratojen minimointi kasvattaa myös venttiilien ikää.


title: Sysäysputkimoottori

text: Moottorityyppi on yksinkertainen valmistaa ja se antaa painoonsa nähden melko suuren työntövoiman verrattuna muihin moottorityyppeihin. Sysäysputki ei vaadi myöskään polttoainepumppua tai muita suihkumoottorien tavallisesti tarvitsemia laitteita toimiakseen. Ongelmana sysäysputkessa on tosin sen heikko terminen hyötysuhde, suuri polttoaineenkulutus ja voimakas käyntimelu (jopa yli 140 dB). Sitä käytetään nykyaikana lähinnä vain pienoislaitteissa. Sysäysmoottorin seisontateho on hyvin huono, joten se voidaan käynnistää vasta, kun laite on saanut riittävän alkuvauhdin, ja ilmavirran dynaaminen paine riittää käyttämään läppäventtiiliä. Vaihtoehtoisesti moottori voidaan käynnistää puhaltamalla paineilmaa imuaukkoon. Usein virtauksen dynaamista painetta tehostetaan myös muotoilemalla ilmanotto venturiputken muotoiseksi.


title: Sysäysputkimoottori

text:
Venttiilitön sysäysputkimoottori on lähes samanlainen kuin tavallinen sysäysputki, mutta venttiili on korvattu ilmanottoputkella, joka yleensä taivutetaan taaksepäin, sillä sekin tuottaa työntövoimaa. Venttiilitön sysäysputki voi toimia lähes rajattoman ajan, jos se on rakennettu riittävän kestävistä materiaaleista. Moottorin teho-painosuhde on tosin huonompi, kuin samankokoisen venttiilillisen moottorin.
Sysäysputkimoottorin värähtelevän luonnon ansiosta venttiilitön sysäysputkimoottori on myös mahdollista luoda erittäin yksinkertaisesti pienen purkin sisälle. Tässä palotila on pitkulainen, yleensä lasi- tai peltipurkista tehty ja ilmanottona sekä pakoputkena toimii yksi reikä keskellä yläosaa. Sytytyksessä liekki menee palotilan sisälle ja luo tyhjiön, joka taas imee ilmaa ja seos syttyy uudelleen. Työntövoima on erittäin alhainen, vain muutamia grammoja, mutta tarpeeksi kevyestä materiaalista valmistettu moottori jaksaa liikuttaa itseään esim. vedessä, jään päällä tai pyörien avulla.


title: Sysäysputkimoottori

text: Englanninkieliseltä sysäysputkimoottorisivustolta löytää paljon erilaisia malleja sekä rakennusohjeita sekä tavallisen sysäysputkimoottorin että venttiilittömän moottorin valmistamiseen.


title: Senator Lines

text: Senator Lines on saksalainen kontteja meritse kuljettava yritys, jonka pääkonttori on Bremenissä. Yhtiö syntyi 1994 kahden yrityksen DSR-Lines GmbH:n (Rostock) ja Senator Linie GmbH & Co. KG:n (Bremen) yhteensulautuessa.


title: Senator Lines

text: DSR aloitti toimintansa 1956 kuljettamalla rahtia Suomeen. Kaksi vuotta myöhemmin se aloitti liikenteen Egyptiin, mitä seurasi liikenteen aloittaminen Intiaan 1963. Senator Linie perustettiin 1963, jolloin sen koko laivasto oli vuokrattua. Vuodesta 1997 lähtien yhtiön pääomistajana on ollut Hanjin ja vähemmistöomistajina ovat olleet F. Laeisz Shipping Company ja Investment Company Bremen. Kun yhtiön konttilaivat yhdistetään Hanjinin laivastoon on Hanjin-Senator maailman seitsemänneksi suurin konttivarustamo. Senator Lines liikennöi 250 satamaan 64 maassa kaikkialla maailmassa, ja sillä on 113 konttilaivaa.


title: Ian Anthony Dale

text: Ian Anthony Dale (s. 3. heinäkuuta 1978) on yhdysvaltalainen näyttelijä. Hän on esiintynyt muun muassa televisiosarjoissa "Surface" (2005–2006), "Päivä armonaikaa" (2006), "Event" (2010–2011) ja "Ensimmäisen asteen murha" (2014–).


title: Batagurkilpikonna

text: Batagurkilpikonna eli mangrovekilpikonna ("Batagur baska") on äärimmäisen uhanalainen kilpikonna, joka elää Bangladeshissa, Intiassa, Indonesiassa, Kambodžassa ja Malesiassa. Sukupuuttoon se on kuollut Myanmarissa, Singaporessa, Thaimaassa ja Vietnamissa.


title: Batagurkilpikonna

text: Kooltaan batagurkilpikonna kasvaa korkeintaan 60 senttiä pitkäksi. Kilpikonnan pää on pieni ja ylöspäin suuntautunut.


title: Batagurkilpikonna

text: Batagurkilpikonna elää Etelä-Aasian joissa, erityisesti Malesiassa Kedahin, Perakin ja Terengganun osavaltioiden joissa, jotka ovat myös se n tärkeimpiä lisääntymisalueita. Batagurkilpikonnat ovat vähentyneet voimakkaasti niiden metsästyksen ja laittoman maasta kuljetuksen vuoksi. Lisäksi kilpikonnia on perinteisesti käytetty ravintona, muun muassa Kambodžassa batagurkilpikonnan munat ovat suurta herkkua, ja kansanlääketieteen parissa.


title: Kagemusha – varjokenraali

text: Kagemusha – varjokenraali () on Akira Kurosawan vuonna 1980 ohjaama elokuva. "Kagemusha – varjokenraali" kertoo mahtavan Takeda-klaanin romahtamisesta ja tuhosta Japanin sotaisella Sengoku-kaudella, samurai-ylimys Takeda Shingenin ( 1. joulukuuta 1521 – 13. toukokuuta 1573) kohtalon kautta. Elokuvassa daimio "Takeda Shingeniä" ja tämän kaksoisolentoa ("kagemushaa") esittää Kurosawan luottonäyttelijöihin kuulunut Tatsuya Nakadai.


title: Sumatrankäki

text: Sumatrankäki ("Carpococcyx viridis") on huonosti tunnettu äärimmäisen uhanalainen käkilintu, jota tavataan endeemisenä vain Sumatran saarelta.


title: Sumatrankäki

text: Sumatrankäki on melko suurikokoinen noin 55 senttimetriä pitkä lintu, jolla on pitkä pyrstö. Laji on väritykseltään tumma. Siivet ja pyrstö ovat vihertäväntummia. Haaleanvihreätä on vaipassa, yläselässä, kaulan sivuilla, kyynärsulissa, kurkun alaosassa ja rinnan yläosassa. Loput vatsasta on kellertävänruskeat ja enemmän ruskeanpunaista kyljissä. Päässä on musta kruunu, joka muuttuu vihertäväksi kruunun takaosassa. Silmän ympärillä on vihreää, liilaa ja sinistä paljasta ihoa.


title: Sumatrankäki

text: Lajin ääni rekisteröitiin ensimmäisen kerran vasta vuonna 2007 .


title: Sumatrankäki

text: Sumatrankäkeä tavataan pelkästään Indonesian Sumatran saarelta. Laji on havaittu vain muutamia kertoja ja se oli kadoksissa yli 80 vuotta, kunnes vuonna 1997 laji tunnistettiin yhdestä kuvasta Bukit Barisan Selatanin kansallispuistosta. Kaikki havainnot lajista on tehty Sumatran eteläosista Barisanin vuoristosta ja se onkin todennäköisesti todella harvinainen. Lajin lähisukulainen sundankäki on erittäin huomaamaton, mikä saattaa selittää myös osaksi havaintojen vähyyden.


title: Sumatrankäki

text: Yksittäisten lintujen perusteella voidaan päätellä, että sumatrankäki elelee todennäköisesti metsissä vuorten juurelle tai alarinteissä 300–1400 metrin korkeudessa. Se saattaa asua myös alankoalueillakin, kuten sukulaislaji sundankäki.


title: Sumatrankäki

text: Sumatrankäen käyttäytymisestä ei tiedetä juuri mitään. Se elää maanpinnalla ja pyydystää isoja selkärangattomia tai pieniä selkärankaisia ravinnokseen.


title: Liitokiekko

text: Liitokiekko on yleensä muovista valmistettu kiekonmuotoinen esine, jonka läpimitta on 20–25 cm ja jossa on pyöristetyn kannen tapaan taitettu reuna. Muotonsa ansiosta kiekon kannen alapuolinen tila muodostaa kantavan, ilman nostetta synnyttävän pinnan, kun kiekko heitetään pyörivään liikkeeseen. Ultimatessa käytettävä kiekko painaa yleensä 175 grammaa.


title: Liitokiekko

text: Liitokiekosta käytetään yleisesti myös nimeä "Frisbee", joka on kuitenkin leluja valmistavan "Wham-O" -yhtiön rekisteröity tavaramerkki.


title: Liitokiekko

text: Nykyaikaisen liitokiekon historia alkaa vuodesta 1871, jolloin yhdysvaltalaisen William Russell Frisbien "The Frisbie Baking Company" -niminen piirakkatehdas aloitti myymään tuotteitaan peltisissä vuoissa. Asiakkaat havaitsivat, että tyhjät vuoat lensivät hyvin ja pian vuokia heiteltiin useilla kampuksilla ""Frisbie!"" -huutojen kera.


title: Liitokiekko

text: Yhdysvaltalainen keksijä Walter Frederick Morrison – yhdessä liikekumppaninsa Warren Franscionin kanssa – kehittelivät ideaa "lentävästä lautasesta." He toivat markkinoille tuolloin melko uudesta materiaalista – muovista – valmistetun version nimeltä "Pipco Flying-Saucer" vuonna 1948. Kumppanuus Franscionin kanssa päättyi ja Morrison jatkoi tuotteen kehittelyä yksin. Vuonna 1955 hän esitteli uuden mallin nimellä "Pluto Platter". Morrison myi keksintönsä oikeudet "Wham-O" -nimiselle yritykselle, joka aloitti liitokiekkojen massatuotannon tammikuussa 1957. Vuotta myöhemmin tuotteen nimeksi vaihdettiin "myyvempi" "Frisbee". Ensimmäinen ammattilaismalli liitokiekosta esiteltiin vuonna 1964.


title: Tapa

text: Tapa voi tarkoittaa seuraavia asioita:


title: Frauenkirche (München)

text: Frauenkirche (täydelliseltä nimeltään Dom zu unserer lieben Frau) on saksalaisen Baijerin osavaltion pääkaupungin Münchenin suurin kirkko. Se sijaitsee kaupungin keskustassa Frauenplatz-aukiolla ja toimii roomalais-katolisen Münchenin ja Freisingin arkkihiippakunnan katedraalina. Kirkko on myös tunnettu maamerkki ja sitä pidetään Baijerin pääkaupungin symbolina.


title: Frauenkirche (München)

text: Kirkon tornit näkyvät moniin paikkoihin paikallisten rakennusten korkeusrajoitusten vuoski. Kaupungin hallinto on kieltänyt yli 99 m korkeiden rakennusten rakentamisen keskustaan kansanäänestyksen seurauksena. Marraskuusta 2004 lähtien tätä kieltoa on laajennettu edelleen ulommas keskustasta, ja sen seurauksena korkeampia rakennuksia ei kaupunkiin voida rakentaa. Etelätorni on avoinna vieraille jotka haluavat kiivetä portaita, ja tarjoaa ainutlaatuisen näkymän Müncheniin ja läheisille Alpeille.


title: Frauenkirche (München)

text: Frauenkirchen rakennutti Baijerin herttua Sigismund hautapaikaksi Baijerin hallitsijasuvulle, joista vuonna 1347 kuolleen Ludvig Baijerilaisen jäännökset oli tarkoitus siirtää sinne. Uusi kirkko korvasi vanhemman, 1100-luvulla rakennetun kirkon. Rakennustyöt käynnistettiin vuonna 1468 ja se vihittiin vuonna 1494. Kirkon kuuluisat kupolit tornien huipulla valmistuivat kuitenkin vasta vuonna 1525. Kupoleihin haettiin mallia Jerusalemin myöhäisbysanttilaista arkkitehtuuria edustavasta Kalliomoskeijasta.


title: Frauenkirche (München)

text: Kirkko vihittiin roomalais-katolisen Münchenin ja Freisingin arkkihiippakunnan katedraaliksi vuonna 1821. Vuosina 1977-1982 arkkipiispana toimi Joseph Ratzinger, josta tuli myöhemmin paavi Benedictus XVI.


title: Frauenkirche (München)

text: Frauenkirche vaurioitui pahasti toisessa maailmansodassa, muun muassa katedraalin katto sortui ja toinen torneista vahingoittui pahasti. Sodan jälkeen aloitettiin suuret jälleenrakennustyöt jotka toteutettiin useissa eri vaiheissa. Viimeisin vaihe valmistui vuonna 1994.


title: Frauenkirche (München)

text: Frauenkirche rakennettiin punatiilestä myöhäisgoottilaiseen tyyliin vain kahdessakymmenessä vuodessa. Kirkko on koristeltu hyvin maltillisesti. Rakennus on 109 metrin pituinen ja 40 metriä leveä. Pohjoistorni yltää 98,57 metrin korkeuteen ja etelätorni 98,45 metrin korkeuteen. Katedraalin interiööri koostuu kolmesta laivasta, joiden korkeus on 31 metriä. Katedraaliin mahtuu noin 20 000 ihmistä.


title: M/S Link Star

text: M/S Link Star () on ahvenanmaalaiseen Godby Shipping -ryhmään kuuluvan Trailer-Link Oy:n omistukseen rekisteröity ro-ro-rahtialus. Se on rakennettu vuonna 1989 J.J. Sietaksen telakalla Hampurissa, Saksassa. Kuollutta painoa aluksella on 4 453 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 180. "Link Star" on rekisteröity Suomen lipun alle ja sen kotisatama on Finström. Nykyisin Link Starilla operoi SCA Transforest, joka kuljettaa sillä metsäteollisuuden tuotteita Pohjois-Ruotsista Dubliniin, Irlantiin.


title: M/S Link Star

text: Vuonna 1989 alus luovutettiin Trailer Linkin omistukseen, joka rekisteröi aluksen Suomen lipun alle. Kotisatamaksi tuli Ahvenanmaalla sijaitseva Finström. Aluksen isännöinti luovutettiin ahvenanmaalaiselle Godby Shippingille. Tämän jälkeen Link Star aloitti suomalaisen Transfennican liikenteessä. Myöhemmin alus oli vuokrattuna UPM-Kymmene Seaways Oy:lle.


title: M/S Link Star

text: Nykyisin laiva on SCA Transforestin liikenteessä.


title: Natallja Sazanovitš

text: Natallja Vjatšaslavauna Sazanovitš (, , s. 15. elokuuta 1973, Baranavitšy, Neuvostoliitto) on valkovenäläinen entinen seitsenottelija.


title: Natallja Sazanovitš

text: Sazanovitš voitti 1992 Soulin nuorten MM-kisoissa kultaa seitsenottelussa tuloksella 6036. Atlantan olympialaisissa 1996 hän voitti olympiahopeaa seitsenottelussa pistein 6563. Seuraavana vuonna hän sijoittui Ateenan MM-kisoissa viidenneksi. Budapestin EM-kisoissa 1998 hän voitti pronssia ja Sydneyn olympialaisissa 2000 olympiapronssia.


title: Natallja Sazanovitš

text: Sazanovitš voitti Lissabonin sisäratojen MM-kisoissa 2001 viisiottelun MM-kultaa tuloksella 4850. Myöhemmin samana vuonna hän voitti Edmontonin ulkoratojen MM-kisoissa seitsenottelussa MM-hopeaa ja oli samassa lajissa kolmas Hyvän tahdon kisoissa. Seuraavana vuonna hän voitti Münchenin EM-kisoissa EM-pronssia. Vuonna 2003 hän voitti Birminghamin sisäratojen MM-kisoissa viisiottelussa hopeaa ja Pariisin ulkoratojen MM-kisoissa seitsenottelussa pronssia. Ateenan olympialaisissa 2004 hän keskeytti.


title: Al Green

text: Albert ”Al” Greene (s. 13. huhtikuuta 1946 Forrest City, Arkansas) on yhdysvaltalainen laulaja. Huomattava osa hänen musiikistaan on soulia ja R&B:tä, mutta hän levytti 1970–80-lukujen taitteesta alkaen vuosien ajan pelkkää gospelia.


title: Al Green

text: Green syntyi Forrest Cityssä, Arkansasissa mutta muutti perheineen Grand Rapidsiin, Michiganiin. Hän sai levytyssopimuksen Hi Recordsilta, jonka tunnetuimpia esittäjiä hän on. Hän julkaisi Hi-levymerkillä kaikkineen 12 studioalbumia vuosina 1969–78. Näistä neljä ylsi Yhdysvalloissa myynniltään kultalevyyn ja yksi platinalevyyn.


title: Al Green

text: Green kelpuutettiin vuonna 1995 Rock and Roll Hall of Fameen sekä vuonna 2004 Gospel Music Hall of Fameen ja Songwriters Hall of Fameen. Hän julkaisi vuonna 2000 omaelämäkertateoksen "Take Me to the River" ja sai vuonna 2002 Grammyn elämäntyöstään.


title: Al Green

text: Green tuli uskoon sen jälkeen, kun hänen pitkäaikainen tyttöystävänsä Mary Woodson teki itsemurhan vuonna 1974 ja Green itse sai tilanteessa kolmannen asteen palovamman.


title: Neues Rathaus

text: Neues Rathaus on huomattava rakennus saksalaisen Baijerin osavaltion pääkaupungin Münchenin keskustassa, Marienplatz-aukiolla. Rakennus on Münchenin ylipormestarin, kaupunginvaltuuston ja kaupunginhallituksen istuin ja kaupungin itsehallinnon symboli. Se rakennettiin vuosien 1867 ja 1909 välillä saksalais-itävaltalaisen arkkitehdin Georg von Hauberrisserin suunnitelmien mukaisesti uusgoottilaiseen tyyliin. Neues Rathausin lähes 100-metrinen pääjulkisivu on Marienplatzille päin. Rakennuksen torni yltää 85 metrin korkeuteen ja se on siten yksi Münchenin huomattavimmista maamerkeistä Frauenkirchen tornien ohella.


title: Neues Rathaus

text: Ennen rakentamista Neues Rathausista järjestettiin arkkitehtuurikilpailu, jossa kilpailivat uusgoottilainen ja renessanssityyli. Kaupungin konservatiivit kannattivat ensimmäistä, liberaalit jälkimmäistä, ja lopulta konservatiivien näkemys voitti äänestyksessä yhdellä äänellä. Uusgoottilainen suunnitelma muistuttaa läheisesti Brysselin kaupungintaloa, joka oli rakennettu 400 vuotta aiemmin.


title: Under Jolly Roger

text: Under Jolly Roger on saksalaisen Running Wild -yhtyeen kolmas studioalbumi vuodelta 1987. Levyn nimikappale on yksi yhtyeen tunnetuimmista julkaisuista. Vasta tällä levyllä Running Wild otti kappaleisiin mukaan merirosvoteeman, joka on säilynyt uusimpiin julkaisuihin asti.


title: Branded and Exiled

text: Branded and Exiled on saksalaisen Running Wildin toinen albumi. Albumi jatkaa samaa teemaa mitä debyytissä kuultiin. Majk Moti esiintyy ensi kertaa tällä levyllä.


title: Branded and Exiled

text: Kappaleet:


title: QR-koodi

text: QR-koodi eli ruutukoodi on kaksiulotteinen kuviokoodi, johon on koodattu informaatiota. Matkapuhelimella QR-koodeja luetaan erillisillä, yleensä ilmaisilla sovelluksilla, jotka voi asentaa matkapuhelimeen joko valmistajan tai käyttöjärjestelmän sovelluskaupan kautta. Koodin lukemisen jälkeen puhelin toimii koodin sisältämän tiedon mukaan, esimerkiksi avaten tietyn www-sivun tai lisäten puhelimeen tietyn yhteystiedon.


title: QR-koodi

text: QR-koodin kehitti japanilainen Toyotan tytäryhtiö Denso Wave vuonna 1994. "QR" on tavaramerkkinimi ja lyhenne sanoista "Quick Response", 'nopea vaste'. Denso Wave kehitti QR-koodin alun perin liukuhihnateollisuuden nopeaksi tuotannonseurantavälineeksi. Yhtiöllä on teknologiaan yhä patentti, mutta sitä saa käyttää vapaalla lisenssillä, ja sen spesifikaatio on julkaistu kaikkien käytettäväksi.


title: QR-koodi

text: QR-koodin ensimmäinen versio oli vain 21 × 21 pikseliä ja sisälsi informaatiota neljän merkin edestä. Teknologian kehittyessä QR-koodit kasvoivat, ja vuonna 2012 uusin versio oli 177 pikselin neliö, johon mahtui 1852 merkkiä. Vuosien mittaan QR-koodien käyttötarkoitukset ovat laajentuneet autoteollisuuden ulkopuolelle, ja niitä käytetään nykyisin hyvin monenlaisiin tarkoituksiin.


title: QR-koodi

text: QR-koodeja käytetään monenlaisiin tarkoituksiin ja monenlaisissa yhteyksissä niin liike-elämässä kuin vapaa-ajallakin. QR-koodi voidaan painaa hyvin monenlaiseen tuotteeseen, kirjaan, mainokseen tai esitteeseen.


title: QR-koodi

text: Usein QR-koodissa on linkki jollekin www-sivulle. Koodi voi sisältää myös esimerkiksi tavallista tekstiä, puhelinnumeron, tekstiviestin, osoitetiedon tai kalenteritapahtuman. Kaikkiaan QR-koodin sisältämiä erilaisia informaatiotyyppejä on yli kaksikymmentä.


title: QR-koodi

text: QR-koodeja voi lukea jollain kameralla varustetulla lukulaitteella, kuten älypuhelimella, taulutietokoneella, pöytätietokoneella, kannettavalla tietokoneella tai erityisellä QR-koodien lukulaitteella. Lukulaitteessa täytyy myös olla asennettuna QR-koodien lukijasovellus tai -ohjelma. Windows Phone -puhelimissa QR-koodilukija on osa käyttöjärjestelmää.


title: QR-koodi

text: Älypuhelimella QR-koodi luetaan käynnistämällä lukusovellus ja kohdistamalla puhelimen kamera QR-koodiin. Sovellus lukee QR-koodin sisältämän informaation ja toimii sen mukaisesti, kuten avaamalla siinä annetun www-osoitteen tai näyttämällä koodin sisältämän tekstin.


title: QR-koodi

text: QR-koodeja voi kirjoittaa mobiilisovelluksella, selainpohjaisella pilvipalvelulla, tietokoneeseen asennettavalla kirjoitusohjelmalla tai QR-koodien lukulaitteella. QR-generaattorilla voi varsinaisen informaation lisäämisen lisäksi esimerkiksi muuttaa koodin tai sen taustan väriä, muotoilla pikseleitä, lisätä selitetekstin, valita virheenkorjaustason, upottaa koodin www-sivulle, valita staattisen ja dynaamisen koodin väliltä sekä seurata omien koodien lukutapahtumia. QR-generaattorit ovat yleensä ilmaisia, mutta moni niistä vaatii käyttäjän rekisteröitymisen.


title: QR-koodi

text: QR-koodi sijoitetaan liikkumattomaan paikkaan, josta se on helppo lukea. Koodin on oltava kooltaan niissä rajoissa, että se mahtuu lukijalaitteen ikkunaan mutta on samalla riittävän suuri. Kahden metrin lukuetäisyydeltä suositeltava koko on noin 25 × 25 senttimetriä. Painotuotteessa QR-koodin tulisi olla 20 × 20 millimetriä resoluutiolla 200–400 pistettä tuumalla. WWW-sivulla QR-koodin kooksi suositellaan vähintään 100 × 100 pikseliä.


title: QR-koodi

text: QR-koodi on kaksiuloitteinen (2D), sillä se sisältää informaatiota sekä vaaka- että pystysuunnassa. Yhteen QR-koodiin mahtuu teoriassa 7089 numeroa tai 4296 kirjainta. Käytännössä merkkimäärän on kuitenkin oltava huomattavasti pienempi, ehkä vain 500 merkkiä, jotta koodi olisi luettavissa älypuhelimilla.


title: QR-koodi

text: QR-koodi on neliön muotoinen kuvio. Sen kolmessa kulmassa on kohdistusneliöt, joiden avulla koodia voi lukea kaarevaltakin pinnalta, joka saa sen näyttämään vääristyneeltä. Koodissa on myös yksi tai useampi kohdistusneliötä pienempi suoristusneliö. Lisäksi QR-koodissa on tietoa muun muassa virheenkorjaustasosta. QR-koodin ympärillä on neljän moduulin levyinen tyhjä tila, joka kuuluu koodiin ja on välttämätön.


title: QR-koodi

text: QR-koodin sisältämä varsinainen informaatio koostuu pienistä mustista ja valkoisista neilömäisistä moduuleista. Mitä enemmän moduuleita koodissa on, sitä enemmän tietoa koodi sisältää.


title: QR-koodi

text: QR-koodissa voi olla taustakuva, tai sen sisään voi sijoittaa kuvan tai logon. Moduuleja voi muotoilla esimerkiksi niiden reunoja pyöristämällä. Kaikenlaiset muutokset saattavat kuitenkin heikentää koodin luettavuutta. Koodin yhteyteen liitettävä seliteteksti, kuten www-osoite merkkeinä, sijoitetaankin usein koodin alapuolelle.


title: QR-koodi

text: QR-koodin virheenkorjauksen ansiosta koodin voi lukea vaikka osa siitä olisikin vahingoittunut. Nurkissa olevien kohdistusneliöiden täytyy kuitenkin säilyä ehjinä. Kirjoitusvaiheessa valittavia virheenkorjaustasoja on neljä, matalasta (7 %) korkeaan (30 %). Mitä korkeampi virheenkorjaustaso on, sitä enemmän koodilla on varaa vahingoittua, mutta samalla koodista tulee tiheämpi.


title: QR-koodi

text: QR-koodi voi olla staattinen tai dynaaminen. Staattisen koodin sisältämä informaatio pysyy aina samana, eikä sitä voi jälkeenpäin muuttaa. Dynaamisen QR-koodin sisältämää informaatiota sen sijaan voi muuttaa, jos esimerkiksi linkitetty www-sivu on siirtynyt uuteen osoitteeseen. Dynaaminen QR-koodi tehdään erityisellä dynaamisella QR-generaattorilla, jonka hallinnointisivulla koodin sisältämää informaatiota voi jälkikäteen muokata tarvisematta uusia itse koodia. Dynaamisilla QR-generaattoreilla on yleensä vuosimaksu.


title: QR-koodi

text: QR-koodien erikoisominaisuuksia ovat koodin suojaus salasanalla, koodin voimassaoloajan määrittely sekä koodin sisältämän informaation kommentointimahdollisuus.


title: QR-koodi

text: QR-koodista eri tarkoituksiin tehtyjä tai erikokoisia muunnelmia ovat Mikro-QR-koodi (voi sisältää korkeintaan 35 merkkiä), iQR-koodi (voi olla erimuotoinen, sisältää enemmän tietoa kuin QR-koodi), SQRC-koodi (voi sisältää myös salattua yksityistä tietoa) ja FrameQR-koodi (voi sisältää kuvan keskellä). Näille koodeille tarvitaan joskus omat lukusovelluksensa.


title: Petri Virtanen

text: Petri Virtanen (s. 18. syyskuuta 1980 Jyväskylä) on suomalainen kilpauransa päättänyt koripalloilija. Muun muassa Joensuun Katajaa edustaneen, takamiehenä pelanneen 183-senttisen Virtasen kasvattajaseura oli Säynätsalon Riento. Virtanen lukeutuu Korisliigan historian eniten syöttöjä, pelattuja otteluita ja onnistuneita kolmen pisteen heittoja saavuttaneiden pelaajien joukkoon.


title: Petri Virtanen

text: Virtanen palkittiin Korisliigan vuoden pelaaja –tittelillä vuosina 2003 (BC Jyväskylän pelaajana) ja 2006 (Joensuun Katajassa). Hän pelasi Korisliigassa kaudella 2007–08 Lappeenrannan NMKY:ssä, jossa hän voitti kauden aikana Suomen Cupin sekä SM-pronssia. Virtanen pelasi myös 130 ottelua Suomen miesten maajoukkueessa.


title: Petri Virtanen

text: Lappeenrannan NMKY:n riveissä Virtanen pelasi Eurocupia, ja hänet valittiin sarjan tähdistöotteluun.


title: Petri Virtanen

text: Maaliskuussa 2012 Virtanen saavutti Suomen pääsarjassa 1 000 levypallon rajan. Tuohon ajankohtaan mennessä hän oli tehnyt pääsarjassa 5 853 pistettä, antanut 1 378 koriin johtanutta syöttöä (kaikkien aikojen tilaston kärkipaikka) ja saanut 532 riistoa.


title: Petri Virtanen

text: Kaudella 2014–2015 Virtanen antoi helmikuussa historian ensimmäisenä pelaajana 1 700. koriin johtaneen syöttönsä runkosarjassa. Neljä päivää myöhemmin hän pelasi historian 13. pelaajana 500. runkosarjaottelunsa ja ylitti samassa ottelussa 7 000 tehdyn pisteen rajan.


title: Petri Virtanen

text: Toukokuussa 2015 Virtanen ylitti 3 000 pelatun pudotuspeliminuutin rajapyykin. Kaudella 2014–2015 Virtanen voitti Katajassa sekä seuran että oman ensimmäisen miesten Suomen mestaruutensa. Kauden päätteeksi hänet valittiin toisen kerran Korisliigan parhaaksi kuudenneksi pelaajaksi. Kauden päätyttyä Virtanen teki Katajan kanssa vuoden jatkosopimuksen.


title: Petri Virtanen

text: Maaliskuussa 2016 Virtanen ylitti Korisliigan historian toisena pelaajana 15 000 pelatun runkosarjaminuutin rajan. Viimeisinä kausinaan erilaisista vaivoista kärsinyt Virtanen ilmoitti maaliskuussa 2016 lopettavansa pelaajauransa kauden päätyttyä.


title: Petri Virtanen

text:
Suomen maajoukkueessa Virtanen pelasi vuosina 2001–2011 130 ottelua 7,6 pisteen keskiarvolla. Hän kuului Suomen kokoonpanoon sen sijoituttua yhdeksänneksi vuoden 2011 EM-kilpailuissa.
Pelaajauransa päättymisen jälkeen Virtanen jatkoi Katajan organisaatiossa juniorivalmentajana. Lisäksi hän valmentaa Suomen nuorisomaajoukkueissa.


title: Petri Virtanen

text: Koripalloilija Tuukka Kotti on Virtasen pojan kummisetä.


title: Noliko Maaseik

text: Noliko Maaseik on belgialainen lentopallojoukkue, joka pelaa Belgian liigassa. Joukkue on voittanut useita Belgian liigan mestaruuksia ja Cup-mestaruuksia.


title: Noliko Maaseik

text: Maaseikissa pelasi kaudella 2008 suomalaispelaajista Antti Siltala, joka siirtyi Maaseikiin Pielaveden Samposta 2007 kauden päätteeksi. Muita suomalaisia jotka ovat pelanneet Maaseikissä, ovat maajoukkuepassari Mikko Esko, Mika Pyrhönen sekä Jussi Heino.


title: Noliko Maaseik

text: Mikko Esko teki läpimurtonsa Maaseikissa 2004 kaudella. Maaseikissa on tällä hetkellä pelaamassa muun muassa belgialainen hakkuri Gert Van Walle, hollantilainen 214cm yleispelaaja Kay van Dijk ja Portugalin maajoukkuepassari Nuno Pinneiro.


title: Noliko Maaseik

text: Noliko Maaseik pelaa 2007–2008 kaudella Belgian liigan lisäksi Lentopallon Mestareiden liigaa sekä Belgian Cupia.


title: Noliko Maaseik

text:
Belgian mestaruus:
1991, 1995, 1996, 1997, 1998, 1999, 2001, 2002, 2003, 2004


title: Noliko Maaseik

text: Belgian Cup:


title: Noliko Maaseik

text: 1986, 1991, 1997, 1998, 1999, 2001, 2002, 2003, 2007


title: Noliko Maaseik

text: Belgian Supercup:


title: Noliko Maaseik

text: 1996, 1997, 1998, 1999, 2000, 2002, 2003


title: Šarūnas Jasikevičius

text: Šarūnas Jasikevičius (s. 5. maaliskuuta 1976 Kaunas, Liettuan SNT, Neuvostoliitto) on liettualainen kilpauransa päättänyt koripalloilija. Hän oli kilpaurallaan 193 cm pitkä takamies.


title: Šarūnas Jasikevičius

text: Jasikevičius pelasi nuorena Yhdysvalloissa lukiokoripalloa Solanco High Schoolin ja yliopistokoripalloa Marylandin yliopiston riveissä.


title: Šarūnas Jasikevičius

text: Kaudeksi 1998/1999 hän palasi kotimaahansa ja pelasi BC Lietuvos Rytasin joukkueessa.


title: Šarūnas Jasikevičius

text: Kotimaasta lähdettyään Jasikevičius edusti slovenialaista KK Union Olimpijaa 1999–2000, espanjalaista FC Barcelonaa 2000–2003 ja israelilaista Maccabi Tel Avivia 2003–2005. Hän saavutti kolme peräkkäistä Euroliigan voittoa vuosina 2003, 2004 ja 2005.


title: Šarūnas Jasikevičius

text: Kaudeksi 2005–2006 Jasikevičius siirtyi Indiana Pacersiin kolmivuotisella sopimuksella. Pacersin toimitusjohtajan Donnie Walshin mukaan myös muut NBA-joukkueet olivat kiinnostuneita hänestä. Siirron myötä Jasikevičiuksesta tuli kaikkien aikojen vanhin tulokaspelaaja. Pacers ei odottanut Jasikevičiukselta hyviä tilastoja, vaan samanlaista syöttelyä ja johtajuutta kuin mitä Euroopassa oli nähty. Hänen piti myös totutella uuteen pelityyliin, jota pelattiin NBA:ssa. Pacersissa Jasikevičius joutui taistelemaan peliajasta Stephen Jacksonin, Fred Jonesin ja Anthony Johnsonin kanssa, jotka pelasivat myös joukkueen takakentällä. Pacers aloitti kauden 90–78 voitolla Orlando Magicista Jasikevičiuksen tehdessä viisi pistettä 17 minuutissa. Parhaan pelinsä hän pelasi tammikuussa 2006 tehtyään kaksikymmentä pistettä Seattle SuperSonicsia vastaan. Pudotuspeleissä Pacers sai vastaansa New Jersey Netsin, jolle joukkue hävisi otteluvoitin 4–2. Jasikevičiuksen peli oli tilastojen valossa vaatimatonta pudotuspeleissä. Eniten peliaikaa, lähes 17 minuuttia, hän sai viidennessä ottelussa, jossa hän myös teki pudotuspeliensä piste-ennätyksen.


title: Šarūnas Jasikevičius

text: Kauden 2006–2007 alussa käydyt harjoitusottelut menivät huonosti Jasikevičiukselta. Myös joukkueen toinen takamies Jamaal Tinsley haparoi harjoitusotteluissa. Kauden ensimmäisessä ottelussa Charlotte Bobcatsia vastaan Jasikevičius kuitenkin sivusi piste-ennätystään tekemällä kaksikymmentä pistettä. Lisäksi hän antoi viisi syöttöä, joka oli joukkueen korkein lukema yhdessä Stephen Jacksonin kanssa. Tammikuussa 2007 Pacers myi Jasikevičiuksen Golden State Warriorsille. Uudessa seurassa Jasikevičius aloitti pelit tiukalla kahden pisteen tappiolla Cleveland Cavaliersille. Vaihdosta kentälle tullut Jasikevičius 21 minuuttia, joiden aikana hän teki kymmenen pistettä ja antoi neljä syöttöä. Parhaan pelinsä seurassa hän pelasi helmikuussa joukkueen hävittyä Minnesota Timberwolvesille. Ottelussa Jasikevičius pelasi 32 minuuttia ja teki 20 pistettä. Loppukaudesta hänen tehonsa laskivat ja seitsemässä viimeisessä pelissä Jasikevičius teki yhteensä vain neljä pistettä. Pudotuspelien ensimmäisellä kierroksella Golden State kohtasi Dallas Mavericksin, mutta Jasikevičius sai otteluissa vain vähän peliaikaa pelaten parhaimmillaankin vain yli kaksi minuuttia. Toisella kierroksella Golden State kohtasi Utah Jazzin, mutta Jasikevičius pelasi vain ensimmäisessä ottelussa.


title: Šarūnas Jasikevičius

text: Syyskuussa 2007 Jasikevičius siirtyi Panathinaikosiin kaksivuotisella sopimuksella. Samalla hänestä tuli kaikkien aikojen kallein pelaajasiirto Kreikan urheilijahistoriassa. Ennen kautta Panathinaikos pelasi harjoitusotteluita NBA-joukkueita vastaan. Lokakuussa Panathinaikos kohtasi Houston Rocketsin. Ottelu päättyi Houstonin 107–70-voittoon Jasikeviciuksen tehtyä kuusi pistettä. Panathinaikos hävisi myös toisen ottelun San Antonio Spursille luvuin 113–91 Jasikeviciuksen tehdessä kahdeksantoista pistettä, joka oli yhdessä Mike Batisten kanssa joukkueen korkein pistemäärä. Panathinaikos aloitti Kreikan liigan 90–81-voitolla AGOR Almecosta. Jasikevičius teki ottelussa yhdeksän pistettä. Panathinaikos pelasi myös Euroliigaa, jossa se aloitti kauden 86–83-voitolla Lottomatica Romasta Jasikevičiuksen tehdessä yksitoista pistettä. Kauden parhaan Euroliiga-pelinsä hän pelasi tammikuussa, jolloin joukkue voitti Fenerbahçe Ülkerin. Jasikevičius teki joukkueelleen 23 pistettä, jolla Panathinaikos varmisti myös lohkovoiton. Lopulta Panathinaikos pääsi Euroliigassa vain kuudentoista parhaan joukkoon. Viimeisen ottelun joukkue hävisi KK Partizanille Jasikevičiun tehtyä kaksikymmentä pistettä. Kreikassa seura kuitenkin voitti runkosarjan ja sai pudotuspelien ensimmäisellä kierroksella vastaansa Olympia Larissan. Panathinaikos voitti Larissan suoraan voitoin 2–0, sekä myös välierissä Panionisin voitoin 3–0, jolloin seura pääsi loppuotteluihin Olympiakosia vastaan. Loppuottelusarja venyi viidenteen peliin, jonka Panathinaikos voitti luvuin 90–76.


title: Šarūnas Jasikevičius

text: Kauden 2008–2009 jälkeen Jasikevičius teki Panathinaikosin kanssa vuoden jatkosopimuksen.


title: Šarūnas Jasikevičius

text: Alkukauden 2010–2011 hän harjoitteli Peristerin mukana, mutta siirtyi marraskuussa 2010 BC Lietuvos Rytasiin vuoden mittaisella sopimuksella. Hän aloitti kauden Euroliiga-ottelulla Cibona Zagrebia vastaan. Jasikevičius pelasi ottelussa vain viisi minuuttia ja jäi pisteittä. Liettun liigan ensimmäisessä ottelussa Jasikevičius teki kymmenen pistettä, kun Rytas hävisi Žalgirisille. Hän edusti seuraa kuudessa Euroliiga-ottelussa, mutta siirtyi joulukuun 2010 lopulla turkkilaiseen Fenerbahçe Ülkeriin. Fenerbahçessa Jasikevičius voitti Turkin-mestaruuden.


title: Šarūnas Jasikevičius

text: Kaudeksi 2011–2012 hän siirtyi takaisin Panathinaikosiin. Yhden kauden jälkeen Jasikevičius palasi FC Barcelonaan.


title: Šarūnas Jasikevičius

text: Jasikevičius saavutti olympiapronssia Sydneyssä 2000. Vuonna 2003 hän voitti EM-kisoissa kultaa ja valittiin kisojen arvokkaimmaksi pelaajaksi. Ateenan 2004 olympialaisissa hän teki lohkovaiheen voittoisassa ottelussa Yhdysvaltoja vastaan 28 pistettä joista 21 kolmen pisteen heitoilla. Pronssiottelussa Yhdysvallat otti revanssin ja Liettua jäi neljänneksi. Vuoden 2007 EM-kisoissa Jasikevičius sai pronssia. Hän oli joukkueensa tehokkain syöttäjä (5,6 syöttöä ottelua kohti) ja kolmanneksi tehokkain korintekijä (10,4 pistettä ottelua kohti).


title: Šarūnas Jasikevičius

text: Jasikevičius pelasi kentällä molempia takamiehen pelipaikkoja eli sekä pelintekijää että heittävää takamiestä. Erityisesti yliopistossa hän pelasi heittävänä takamiehenä, mutta myöhemmin urallaan hän siirtyi pelaamaan pelintekijänä.


title: Šarūnas Jasikevičius

text: Pelintekijäksi Jasikevičius oli pitkä, minkä ansiosta hän pystyi näkemään pelikentän paremmin ja jakamaan syöttöjä puolustajan yli. Kykyjenetsijät kehuivat myös hänen pelitajuaan ja pelinjohtamistaitojaan. Lisäksi Jasikevičius tunnettiin hyvänä heittäjänä.


title: Šarūnas Jasikevičius

text: Kykyjenetsijät kritisoivat Jasikevičiusta huonosta puolustuspelaamisesta. Lisäksi häntä pidettiin fyysisesti hitaana pelaajana.


title: Troy Douglas

text: Troy Douglas (s. 30. marraskuuta 1962) on alankomaalainen pikajuoksija.


title: Troy Douglas

text: Bermudaa edustanut Douglas karsiutui Budapestin sisäratojen MM-kisoissa 1989 200 metrin juoksun alkuerissä ajalla 21,94 ja 400 metrin juoksun alkuerissä ajalla 48,46. Kaksi vuotta myöhemmin Sevillan sisäratojen MM-kisoissa hän karsiutui 200 metrin välierissä ajalla 21,78. 1992 hän sijoittui yleisurheilun maailmancupissa 400 metrillä kahdeksanneksi ajalla 47,43. Seuraavana vuonna hän karsiutui Toronton sisäratojen MM-kisoissa 400 metrin alkuerissä ja Göteborgin ulkoratojen MM-kisoissa 400 metrin välierissä toisissa alkuerissä ajalla 45,57.


title: Troy Douglas

text: Douglas voitti Barcelonan sisäratojen MM-kisoissa 1995 MM-hopeaa 200 metrillä ajalla 20,94. Kaksi vuotta myöhemmin hän juoksi Pariisin sisäratojen MM-kisoissa 200 metrillä neljänneksi ja myöhemmin samana vuonna hän karsiutui Ateenan ulkoratojen MM-kisoissa 200 metrin välierissä ajalla 20,43. Douglas sai Alankomaiden edustusoikeuden 7. elokuuta 1998. Budapestin EM-kisoissa hän juoksi 200 metrillä alun perin neljänneksi mutta hänet hylättiin epäurheilijamaisen käytöksen takia. Kauden lopussa hän sijoittui yleisurheilun maailmancupissa 200 metrillä kolmanneksi ajalla 20,40. Juuri ennen Sevillan MM-kisoja 1999 hän kärähti dopingista ja sai kahden vuoden kilpailukiellon.


title: Troy Douglas

text: Douglas palasi radoille kilpailukiellon päättymisen jälkeen vuonna 2001. Edmontonin MM-kisoissa hän karsiutui 100 metrin juoksun välierissä ajalla 10,47 ja 200 metrin toisissa alkuerissä. Vuonna 2002 hän karsiutui Wienin sisäratojen EM-kisoissa 60 metrin alkuerissä. Münchenin ulkoratojen EM-kisoissa hän karsiutui 100 metrin välierissä ajalla 10,36 ja sijoittui 200 metrillä seitsemänneksi. Pariisin MM-kisoissa 2003 Douglas karsiutui 200 metrillä toisissa alkuerissä, mutta oli mukana Alankomaiden joukkueessa, joka voitti 4 x 100 metrin viestijuoksussa MM-pronssia.


title: Troy Douglas

text: Douglas on 173 senttimetriä pitkä ja painoi aktiiviaikoinaan 71 kilogrammaa.


title: Incubus (yhtye)

text: Incubus on viisihenkinen yhdysvaltalainen alternative rock -yhtye, joka perustettiin Calabasasissa, Kaliforniassa. Yhtyeen tunnetuimmat singlet ovat "Drive", "Wish You Were Here", "Anna Molly", "Dig" ja "Pardon Me". Yhtye on saavuttanut myynnissä moninkertaista platinaa albumeilla "Make Yourself", "Morning View", ja "A Crow Left of the Murder..."


title: Patrick van Balkom

text: Patrick van Balkom (s. 14. syyskuuta 1974) on alankomaalainen entinen 200 metrin juoksija.


title: Patrick van Balkom

text: Van Balkom karsiutui Pariisin sisäratojen MM-kisoissa 1997 200 metrin välierissä ajalla 21,08. Kaksi vuotta myöhemmin hän karsiutui Maebashin sisäratojen MM-kisoissa 200 metrin välierissä ja Sevillan ulkoratojen MM-kisoissa 200 metrin toisissa alkuerissä ajalla 20,59. Lissabonin sisäratojen MM-kisoissa 2001 hän voitti MM-pronssia. Myöhemmin samana vuonna hän karsiutui Edmontonin ulkoratojen MM-kisoissa 200 metrin alkuerissä. Vuonna 2003 hän voitti Alankomaiden sisäratojen mestaruuden 200 metrillä, mutta karsiutui Birminghamin sisäratojen MM-kisoissa saman matkan välierissä. Pariisin MM-kisoissa 2003 hän oli mukana Alankomaiden joukkueessa, joka voitti 4 x 100 metrin viestijuoksussa MM-pronssia.


title: Elis (yhtye)

text: Elis on vuonna 2000 perustettu liechtensteinilainen metalliyhtye. Se tunnettiin alun perin nimellä Erben der Schöpfung, jolla se julkaisi yhden albumin. Yhtyeen entinen laulaja Sabine Dünser menehtyi muutama kuukausi ennen "Griefshire"-albumin (2006) ilmestymistä. __notoc__


title: Talcott Parsons

text: Talcott Edgar Frederick Parsons (13. joulukuuta 1902 Colorado Springs, Colorado – 8. toukokuuta 1979 München) on kaikkien aikojen tunnetuimpia yhdysvaltalaisia sosiologeja. Häntä on nimitetty modernin sosiologian kätilöksi.


title: Talcott Parsons

text: Parsons tunnetaan funktionalismin johtavana teoreetikkona. Funktionalismin aloittajana taas tunnetaan Émile Durkheim (1858–1917).


title: Talcott Parsons

text: Parsonsin teorian mukaan kaikilla sosiaalisilla järjestelmillä on omia tarpeitaan eli funktionaalisia välttämättömyyksiä, jotka on kyettävä tyydyttämään tasapainon säilymisen vuoksi.


title: Talcott Parsons

text: Toisistaan riippumattomia funktionaalisia välttämättömyyksiä Parsons luettelee neljä, joista käytetään kirjainyhdistelmää A.G.I.L: A (adaptation) merkitsee resurssien ja varojen keruuta, G (goal attainmentent) päämääriin pääsemistä ja niitä koskevaa päätöksentekoa, I (integration) kiinteyden ylläpitämistä ja L (latency) jatkuvuuden ylläpitämistä ja jännitysten laukaisemista. Parsonsin AGIL-mallia on kritisoitu staattiseksi, kulttuurisidonnaiseksi ja epähistorialliseksi.


title: Talcott Parsons

text: Oikeussosiologia. Lain ristiriidattomuus on Parsonsin mukaan oikeusjärjestelmän tehokkaan toiminnan tärkein kriteeri. Oikeuden toimivuus edellyttää hänen mukaansa neljän ongelman ratkaisua: Legitimaatio-ongelman, tulkintaongelman, sanktio-ongelman, sekä toimivaltaongelman.


title: Talcott Parsons

text: Parsons kirjoitti yhteensä yli 150 kirjaa ja artikkelia


title: Harold Laski

text: Harold Joseph Laski (30. kesäkuuta 1893 Manchester – 24. maaliskuuta 1950 Lontoo) oli englantilainen politiikan tutkija, taloustieteilijä, tietokirjailija ja luennoitsija, joka 1945–1946 toimi työväenpuolueen puheenjohtajana.


title: Fungus Amongus

text: Fungus Amongus on amerikkalaisen rock-yhtyeen Incubusin ensimmäinen studioalbumi, joka julkaistiin 1. marraskuuta 1995.


title: Jordanianimubarbi

text:
Jordanianimubarbi ("Garra ghorensis") on erittäin uhanalainen kalalaji. Sitä uhkaa elinympäristön tuhoutuminen.
Jordanianimubarbi on kotoisin Jordaniasta, jossa se on uhanalainen ja Israelista, missä se on lähes kadonnut. Sitä uhkaa vesistörakentaminen sekä alueelle istutetut vieraat kilpailijalajit kuten kultatilapia ("Oreochromis aureus") ja moskiittokala ("Gambusia affinis").


title: Jordanianimubarbi

text: Jordanianimubarbi jää vajaat seitsemän senttiä pitkäksi, Se on päältä ruskeansävyinen, vatsapuoleltaan valkea. Se elää pienissä nopeasti virtaavissa vesistöissä, lähellä sorapohjaa, ja syö lähinnä levää.


title: Dennis Darling

text: Dennis Darling (s. 6. toukokuuta 1975) on bahamalainen 400 metrin juoksija.


title: Dennis Darling

text: Darling karsiutui Ateenan MM-kisoissa 1997 400 metrin alkuerissä ajalla 47,96. Hän oli Pariisin MM-kisoissa 2003 mukana Bahaman joukkueessa, joka voitti 4 x 400 metrin viestijuoksussa MM-pronssia. Darling on edustanut Bahamaa pitkässä viestissä kolmissa olympialaisissa (1996, 2000 ja 2004) sekä yhteensä kolmissa MM-kisoissa (1995, 1999 ja 2003). Hän on naimisissa bahamalaisen pikajuoksija Tonique Williams-Darlingin kanssa.


title: BBC Radio 3

text: BBC Radio 3 on BBC:n omistama radiokanava, jolla esitetään pääasiassa klassista musiikkia. Kanavan motto on "As long as it takes".


title: BBC Radio 3

text: Kanava aloitti 29. syyskuuta 1946 nimellä The BBC Third Programme, ja nimi muutettiin nykyiseen muotoonsa 30. syyskuuta 1967, jolloin myös muille kolmelle BBCn pääradiokanavalle annettiin nimet Radio 1, Radio 2, Radio 4.


title: BBC Radio 3

text: BBC Radio 3:n ohjelmisto sisältää klassista musiikkia, oopperaa, jazzia ja draamoja, joissa esitetään erityisesti William Shakespearen näytelmiä. Vuonna 2007 kanava vähensi suoria konserttilähetyksiä. Nykyisin konsertit ovat yleensä nauhoitettuja, ja näitä konsertteja tallennetaan yleensä julkisista musiikkitapahtumista.


title: BBC Radio 3

text: Radio 3:n pitkäikäisimpiin ohjelmiin kuuluu "Composer of the Week", jota esitetään nykyisin klo 12.00 ja uusintana samana iltana klo 20.45. Ohjelma kestää tunnin viitenä päivänä viikossa, jona aikana esitetään vain tietyn säveltäjän musiikkia.


title: BBC Radio 3

text: Toinen pitkään jatkunut ohjelma on vuonna 1997 aloittanut "Private Passions" – viikoittainen haastatteluohjelma, jota juontaa Michael Berkeley.


title: BBC Radio 3

text: Radio 3:a voi kuunnella nykyisin ympäri maailmaa internetin välityksellä, Britanniassa DAB-radioiden kautta sekä antenniverkon digilähetysten kautta.


title: Dakota Blue Richards

text: Dakota Blue Richards (s. 11. huhtikuuta 1994 Lontoo) on englantilainen näyttelijä, joka teki ensiesiintymisensä joulukuussa 2007 "Kultainen kompassi" -elokuvan pääroolissa Lyra Belacquana. Richardsilla on päärooli myös vuonna 2009 ilmestyneessä elokuvassa "Kuuprinsessa". Richards näytteli yhtä päärooleista "Skins – liekeissä" -televisiosarjan viidennellä ja kuudennella tuotantokaudella 2011–2012, ja vuodesta 2015 hän on esiintynyt televisiosarjassa "Nuori Morse".


title: Dakota Blue Richards

text: Richardsin äiti, sosiaalityöntekijänä toimiva Michaela Richards on yksinhuoltaja. Richardsin isän nimeä ei ole ilmoitettu virallisesti edes syntymätodistuksessa, mutta Richardsin toinen nimi juontuu hänen isänsä lempinimestä Blue. Etunimen Dakota valintaan puolestaan vaikutti äidin ystävystyminen sioux-intiaanien kanssa vaihto-oppilasvuonnaan Yhdysvalloissa.


title: Dakota Blue Richards

text: Richards syntyi Lontoossa, mutta Michaela muutti pian tyttärensä syntymän jälkeen Brightoniin, missä Richards kävi koulunsa. Koulun ohella hän harrasti teatteria, ja 11-vuotiaana hänet hyväksyttiin K-Bis-teatterikouluun. Hän piti näyttelemistä kuitenkin vain mukavana harrastuksena eikä unelmoinut näyttelijän ammatista.


title: Dakota Blue Richards

text: Richards valittiin kesäkuussa 2006 "Kultaisen kompassin" rooliinsa Cambridgessa järjestetyn koe-esiintymisen perusteella. Kaikkiaan eri puolilla maata järjestetyissä koetilaisuuksissa kävi onneaan yrittämässä yli 10 000 tyttöä. Richards oli kuullut avoimista koe-esiintymisistä perhetutulta, joka puolestaan oli huomannut aiheesta maininnan televisiossa. Richards sai äidiltään kyydin Cambridgeen sillä ehdolla, ettei kyseisenä päivänä sataisi. Kirjailija Philip Pullman, jonka kirjoittaman "Universumien tomu" -trilogian ensimmäiseen osaan elokuva perustuu, kehui Richardsin valintaa loistavaksi niin hahmolle sopivan ulkonäön kuin näyttelijäntaitojenkin osalta. Ohjaaja Chris Weitz kommentoi, että ”Dakota teki odotusarvoisesti äärimmäisen vaikeasta valinnasta melko helpon”.


title: Dakota Blue Richards

text: "Kultaisen kompassin" kuvaukset alkoivat 4. syyskuuta 2006. Pääosanäyttelijänä Richards joutui olemaan paikalla 98 päivänä kaikkiaan sadasta kuvauspäivästä. Kuvausten aikana hän sai yksityisopetusta. Elokuva sai ensi-iltansa 5. joulukuuta 2007. Kriitikoilta se sai laimean vastaanoton ja menestyi varsinkin Yhdysvalloissa huonosti myös lipputulojen osalta. Yhdistettynä alkaneeseen taloudelliseen taantumaan elokuvan heikko menestys johti siihen, että suunnitellut jatko-osat hyllytettiin. Kriitikoiden arviot Richardsin roolityöstä olivat kuitenkin yleensä myönteisiä. Roger Ebert kuvasi Richardsia ”ihastuttavaksi löydöksi”. "The Guardianissa" Peter Bradshaw piti suoritusta hyvänä, joskin hän totesi Richardsin roolia varten omaksuman ”kovan ’katupojan’ aksentin” katoavan silloin tällöin.


title: Dakota Blue Richards

text: Jo paljon ennen "Kultaisen kompassin" ensi-iltaa Richards valittiin päärooliin myös toiseen nuorille suunnattuun fantasiaelokuvaan, Elizabeth Goudgen kirjaan perustuvaan "Kuuprinsessaan". Vaikka Gábor Csupón ohjaama elokuva sai kriitikoilta kylmän vastaanoton, Richardsin roolisuoritus sai osakseen vaihtelevia arvioita. The Hollywood Reporterin Michael Rechtshaffenin mukaan Richards on elokuvan kantava voima ja Varietyn Joe Leydon totesi, että monien vanhempien kanssanäyttelijöidensä naamanvääntelyyn ja ylinäyttelemiseen verrattuna Richards on roolissaan ”sentään hyvin johdonmukainen, jos ei mieleenpainuvan hurmaava”. The Sunin arvostelussa Richardsin ja muiden pääosanäyttelijöiden suorituksia kuvattiin ajoittain tuskallisiksi katsella eikä Richards onnistunut Empiren Helen O’Haran mielestä herättämään katsojien mielenkiintoa.


title: Dakota Blue Richards

text: Vuonna 2008 Richards esiintyi pääosassa BBC:n Emmy-palkitussa televisioelokuvassa "Dustbin Baby", joka perustuu Jacqueline Wilsonin samannimiseen nuortenkirjaan. Richardsin mukaan rooli oli siinä mielessä vaikea, että hänen roolihahmonsa April oli hyvin erilainen kuin hän itse: ”Toisaalta hän käy läpi tavallisia asioita joihin voin samaistua, kuten riitelyä vanhempien kanssa tai epämieluisia lahjoja. Mutta toisaalta hänellä on ollut tosi vaikea elämä. Sisäoppilaitokset ja lastenkodit ovat aivan toista kuin minun elämäni. Hän ei tunne yhteenkuuluvuutta kehenkään ja ponnistelee ymmärtääkseen kuka hän on.”


title: Dakota Blue Richards

text: Vuonna 2008 Richards näytteli pääosan myös Andrew Haighin 18-minuuttisessa lyhytelokuvassa "Five Miles Out", joka sai ensi-iltansa Berliinin elokuvajuhlilla 2009.


title: Dakota Blue Richards

text: Elokuussa 2010 julkistettiin, että Richards oli valittu näyttelemään yhtä päärooleista brittiläisen "Skins – liekeissä" -televisiosarjan viidennellä tuotantokaudella. Hän esittää sarjassa Franky Fitzgerald -nimistä androgyynistä tyttöä. Viides tuotantokausi esitettiin Britanniassa alkuvuodesta 2011. Richards oli mukana myös kuudennella tuotantokaudella, joka sai ensi-iltansa tammikuussa 2012.


title: Dakota Blue Richards

text: Maalis-toukokuussa 2012 Richards osallistui "The Fold" -nimisen indie-elokuvan kuvauksiin. Hän näyttelee elokuvassa päähenkilön tytärtä. Elokuva sai ensi-iltansa 2014.


title: Dakota Blue Richards

text: Vuonna 2013 Richards esiintyi yhdessä päärooleista ITV:n televisiosarjassa "Lightfields". Vuodesta 2015 lähtien hän on näytellyt naiskonstaapeli Shirley Trewlovea saman yhtiön televisiosarjassa "Nuori Morse". Hän liittyi näyttelijäkaartiin kolmannella tuotantokaudella.


title: S.C.I.E.N.C.E.

text: S.C.I.E.N.C.E. on amerikkalaisen rock-yhtyeen Incubusin toinen studioalbumi, joka julkaistiin 9. syyskuuta 1997. Albumia on myyty 740 000 kappaletta Yhdysvalloissa. Albumi sisältää yhtyeen raskaampaa tuotantoa, mutta on enemmän valtavirran mukainen kuin yhtyeen ensimmäinen albumi "Fungus Amongus".


title: S.C.I.E.N.C.E.

text: Albumin toinen kappale ”Vitamin” oli myös TNT 4X4 -rekkarallipelissä ja Final Destination 2 -pelissä. Albumin toinen kappale ”New Skin” oli Motocross Madness 2 -tietokonepelissä.


title: Erkki Vasara

text: Erkki Vasara (s. 1954, Helsinki) on suomalainen historiantutkija, Helsingin yliopiston poliittisen historian dosentti vuodesta 1998 ja Suomen Historiallisen Seuran tutkijajäsen vuodesta 2000. Puoliso vuodesta 1981 alkaen kirjastonjohtaja ja kääntäjä Gabriele Schrey-Vasara (s. 1953, Rheydt, Saksan Liittotasavalta; Suomen valtion ulkomainen kääntäjäpalkinto vuonna 2008). Pariskunnalla on lapset Marianne (s. 1982, OTM 2007) ja Timo (s. 1994).


title: Erkki Vasara

text: Vasara suoritti valtiotieteen maisterin tutkinnon vuonna 1982 ja valtiotieteiden tohtorin tutkinnon vuonna 1997, kummatkin Helsingin yliopistossa. Vapaana historiantutkijana hän on työskennellyt vuodesta 1982 lähtien. Aiemmissa teoksissaan Vasara on erikoistunut urheilun ja työväenliikkeen historiaan, joiden alalta hän on julkaissut muun muassa seitsemän laajaa monografiaa.


title: Erkki Vasara

text: Lähtökohtanaan tutkimuskohteidensa vaiheiden sitominen laajempiin yhteiskunnallisiin kehityslinjoihin Vasaralla oli siten myös kirjoittamissaan suomalaisen ratsastusurheilun (1987) ja koripalloilun (1990) lajihistorioissa tutkimusote, jonka myötä hän kytki asianomaisten urheilumuotojen vaiheet Suomen yleiseen urheiluhistorialliseen ja poliittishistorialliseen kehitykseen unohtamatta lajien kulttuurihistoriaa.


title: Erkki Vasara

text: Siihenastisessa päätyössään, vuonna 1997 ilmestyneessä laajassa väitöskirjassaan "Valkoisen Suomen urheilevat soturit" Vasara tarkastelee vuosina 1918–1944 vaikuttaneen Suojeluskuntajärjestön toimintaa ja ideologiaa järjestön urheilu- ja nuorisokasvatustoiminnan kautta. Tutkimuksessaan hän osoittaa, että suojeluskuntain urheilutoiminta ei ollutkaan siinä määrin laajaa ja toimivaa kuin aiemmin oli esitetty ja laajasti uskottu. Urheilutoiminnan järjestämisessä oli pitkin matkaa erinäisiä ongelmia ja sen piiriin kuuluivat lähinnä vain ne suojeluskuntalaiset, jotka urheilivat siviilissäkin. Lisäksi Vasara tarkastelee työssään Suojeluskuntajärjestön poikatoimintaa ja sille rinnakkaista pikkulottatyötä sekä niiden asemaa 1930-luvun suomalaisessa nuorisokasvatuksessa.


title: Erkki Vasara

text: Vuonna 2004 ilmestyneessä tutkimuksessaan "Valtion liikuntahallinnon historia" Vasara käsittelee muun muassa valtion liikuntaelämälle myöntämän rahallisen tuen kehitystä ja perusteita sekä julkisen vallan suhteita urheilujärjestöihin samoin kuin liikuntaelämän tiimoilta käydyn yhteiskunnallisen keskustelun ja urheilupolitiikan vaiheita.


title: Erkki Vasara

text: Työväenliikkeen historian alalla Vasaralta ilmestyi vuonna 2000 laaja tutkimus vuonna 1907 perustetun Tikkurilan työväenyhdistyksen historiasta. Siinä hän tarkastelee paitsi yhdistyksen poliittishistoriallisia vaiheita myös laajasti paikallista työväentalokulttuuria. Vuonna 2007 ilmestyi "Virtaa viisi vuosikymmentä", massiivinen esitys vuonna 2005 puolen vuosisadan ikään ehtineen Sähköalojen ammattiliiton ja sen toimintaa edeltäneiden sähkötyöntekijäjärjestöjen yhteensä satavuotisista vaiheista. Esille nousevat muun muassa ammattikuntaliitto- ja teollisuusliittoperiaatteiden yhteentörmäyksestä 1950-luvulla aiheutuneet ongelmat liiton tuolloisissa suhteissa SAK-laiseen ay-liikkeeseen, liiton asemien vakiintuminen 1970-luvulta alkaen sekä sen sisäiset poliittiset suhteet. Lisäksi Vasara käsittelee teoksessaan sähkötyön kehitystä aina 1800-luvun lopulta 2000-luvulle.


title: Erkki Vasara

text: Vuonna 2013 Vasaralta ilmestyi hänen tähänastinen päätyönsä, laaja elämäkertatutkimus "Raskailta tuntuivat askeleet" vuosina 1925-1931 tasavallan presidenttinä toimineesta Lauri Kristian Relanderista (1883-1942). Siinä Vasara kartoittaa Relanderin yhteiskunnallisen uran nuoresta maataloustieteilijästä poliitikoksi, maaherraksi, tasavallan presidentiksi ja lopulta vakuutusyhtiöjohtajaksi. Päähuomio on kuitenkin Relanderin presidenttikaudessa. Tutkimus hahmottaa Relanderin herkkää luonnetta tämän monien tulkintojen ja poliittisten ratkaisujen taustalla. Lisäksi teoksessa nousee esiin Relanderin toiminta ulkopoliittisena tienraivaajana Suomen kansainvälistä asemaa vahvistaneilla valtiovierailuillaan sekä Relanderin merkitys kansallisena eheyttäjänä tämän nimitettyä Väinö Tannerin johtaman sosialidemokraattisen hallituksen joulukuussa 1926 vain kahdeksan vuotta sisällissodan kansallisen repeämän jälkeen. Vasara tuo myös esiin Relanderin ihmisenä ja kansalaisena harrastuksineen ja perheenisänä, vaikka tutkimuksen painopiste on luonnollisesti Relanderin poliittisessa urassa. Sen ja samalla Relanderin presidenttikauden päätepisteeksi muodostui kommunismiin jyrkän kielteisesti suhtautuneen presidentin liian ymmärtäväinen suhde vuonna 1930 voimansa tunnossa vaikuttaneeseen ja suomalaista kansanvaltaa uhanneeseen, kommunistisen toiminnan kieltämistä vaatineeseen lapuanliikkeeseen. Vasara tarkastelee teoksessaan laajasti juuri vuoden 1930 tapahtumia, joiden myötä Relander menetti oman puolueensa maalaisliiton tuen lähestyttäessä vuoden 1931 presidentinvaaleja. Presidentin tuntoja Vasara tarkastelee Relanderin päiväkirjojen kautta, minkä lisäksi hän tuo sanomalehtikirjoitusten avulla esiin muun muassa ajankuvia 1920-luvulta sekä puolueiden niiden palstoilta suurelle yleisölle välittyneitä kantoja niin presidentin toimista kuin tuolloisesta hallituspolitiikasta.


title: Erkki Vasara

text: Monografioiden laadinnan ohessa Vasara on ollut mukana myös eräissä yhteistyöhankkeissa. Liikuntatieteellisen Seuran (LTS) vuosina 1976–1992 toimineessa Suomen liikuntahistoria -projektissa Vasara toimitti teoksen "Suomi urheilun suurvaltana" (1989), jonka kirjoittajina olivat Reijo Häyrinen ja Leena Laine. Lisäksi Vasara oli yksi mainitun projektin lopuksi ilmestyneen Suomen liikunta- ja urheiluhistorian laajan yleisesityksen "Suomi uskoi urheiluun" kirjoittajista yhdessä muun muassa Seppo Hentilän, Antero Heikkisen ja Henrik Meinanderin kanssa. LTS:n Impulssi-sarjassa Vasara julkaisi vuonna 1999 yhdessä Teijo Pyykkösen kanssa tutkielman urheilun ja raittiuden, kääntäen urheilun ja alkoholin satavuotisista suhteista otsikolla "Viinamäen Urheilumiehet." Lisäksi Vasara oli Suomen urheiluhistoriallisen seuran ja Suomen Urheilumuseosäätiön vuonna 2006 julkaiseman "Suomen urheilu- ja liikuntahistoriallisen tutkimusbibliografian" toimituskunnan puheenjohtaja. Työväenperinnejärjestöjen julkaiseman Työväentutkimus Vuosikirjan päätoimittajana hän toimi vuosina 2007-2009 ja uudelleen vuosina 2011 ja 2012.


title: Marina Kislova

text: Marina Kislova (, s. 7. helmikuuta 1978) on venäläinen pikajuoksija.


title: Marina Kislova

text: Kislova karsiutui Lissabonin sisäratojen MM-kisoissa 2001 60 metrin välierissä ajalla 7,20. Myöhemmin samana vuonna hän karsiutui Edmontonin ulkoratojen MM-kisoissa 100 metrin juoksun toisissa alkuerissä ajalla 11,58. Seuraavana vuonna hän voitti hopeaa Wienin sisäratojen EM-kisoissa 60 metrillä ajalla 7,18, mutta karsiutui Münchenin ulkoratojen EM-kisoissa 100 metrin välierissä ajalla 11,49. Kauden lopussa hän juoksi yleisurheilun maailmancupissa 100 metrillä seitsemänneksi ajalla 11,41 ja 200 metrin juoksussa kuudenneksi ajalla 23,38.


title: Marina Kislova

text: Kislova sijoittui 2003 Euroopan sisäratojen cupissa 60 metrillä toiseksi ja Birminghamin sisäratojen MM-kisoissa samalla matkalla kuudenneksi. Myöhemmin samana vuonna hän juoksi Euroopan cupissa 100 metrillä toiseksi ajalla 11,19. Pariisin ulkoratojen MM-kisoissa hän karsiutui 100 metrin henkilökohtaisessa kisassa välierissä ajalla 11,15, mutta oli mukana Venäjän joukkueessa, joka voitti 4 x 100 metrin viestijuoksussa MM-pronssia. Vuonna 2007 Kislova karsiutui Birminghamin sisäratojen EM-kisoissa 60 metrin välierissä.


title: Make Yourself

text: Make Yourself on amerikkalaisen rock-yhtyeen Incubusin kolmas studioalbumi, joka julkaistiin 26. lokakuuta 1999. Sitä pidetään yleisesti yhtyeen parhaana albumina. Albumi on myynyt platinaa RIAA:n luokituksella Yhdysvalloissa. Albumi sisältää hittisinglet "Pardon Me", "Stellar", ja "Drive", jotka kaikki sijoittuivat kolmen parhaan joukkoon "Billboardin" Modern Rock Tracks -listalla.


title: Make Yourself

text: Albumista julkaistiin myös "tour edition", joka sisälsi toisen CD:n, joka sisälsi kolme akustista kappaletta ja yhden livekappaleen.


title: Make Yourself

text: Tämä on Incubusin ensimmäinen albumi, joka julkaistiin uuden DJ:n Chris Kilmore kanssa, joka korvasi DJ Lyfen.


title: Make Yourself

text: Albumi sisältyy kirjaan "1001 Albums You Must Hear Before You Die".


title: Make Yourself

text: Kaikki kappaleet kirjoittaneet Boyd, Einziger, Katunich, Kilmore ja Pasillas.


title: Make Yourself

text:
Japanin version bonusraita:
Albumi
Singlet


title: Allison Beckford

text: Allison Beckford (s. 8. toukokuuta 1979) on jamaikalainen yleisurheilija, jonka päälajit ovat 400 metrin juoksu ja 400 metrin aitajuoksu.


title: Allison Beckford

text: Beckford juoksi 1998 Annecyn nuorten MM-kisoissa toiseksi 400 metrin aidoissa ajalla 57,19. Kolme vuotta myöhemmin hän karsiutui Edmontonin MM-kisoissa 400 metrin sileän alkuerissä ajalla 53,08. Vuonna 2002 hän voitti 400 metrin juoksussa NCAA-mestaruuden. Pariisin MM-kisoissa 2003 hän karsiutui 400 metrin aitojen välierissä ajalla 55,76, mutta oli mukana Jamaikan joukkueessa, joka voitti pronssia 4 x 400 metrin viestijuoksussa. Seuraavana vuonna hän karsiutui Ateenan olympialaisissa 400 metrin sileän alkuerissä ajalla 52,85.


title: Ravintolakoulu Perho

text: Ravintolakoulu Perho - Helsinki Culinary School Perho oli Suomen ensimmäinen ravintolakoulu, yksityinen ja ainoa ammatillinen oppilaitos, jossa opetettiin hotelli- ja ravintola-alaa. Koulu aloitti toimintansa vuonna 1935. Koulurakennus sijaitsee Helsingin Etu-Töölössä Perhonkadulla, katuosoitteessa Perhonkatu 11, 00100 Helsinki. Omistajataho rakennutti lisärakennuksen osoitteeseen Perhonkatu 10. Ravintolakoulussa suurin osa opiskelijoista on suomalaisia. Restaurant Cook-osaamisalan opintojen parissa on opiskelijoita useasta kansallisuudesta. Ravintolakoulu Perho oli säätiöpohjainen, jonka ylläpitäjä oli Haaga Instituutti-säätiö. Koululle oli myönnetty OKKA-säätiön kestävän kehityksen sertifikaatti.


title: Ravintolakoulu Perho

text: Ravintolakoulu Perho, Helmi Liiketalousopisto ja Haaga-Perho yhdistyivät 1.1.2017 Perho Liiketalousopistoksi. Ravintola-alan koulutustoiminta jatkuu edelleen Töölössä. Koulutuksen järjestäjä on Perho Liiketalousopisto Oy.


title: Ravintolakoulu Perho

text: Koulurakennus on professori Aarne Ervin suunnittelema ja valmistui vuonna 1957. Tontti rakennukselle oli saatu jo 1951, ja montun kaivutyöt aloitettu, mutta rahapula esti pitkään varsinaisten rakennustöiden aloittamisen. Koulun tiloja on peruskorjattu vuosina 2007 ja 2008. Syksyllä 2015 valmistui lisärakennus Perhon Proffa, jonka avajaisia vietettiin 10.9.2015. Uuden rakennuksen on suunnitellut arkkitehtiprofessori Jan Söderlund. Julkisivujen kasvis- ja hedelmäaiheiset piirustukset on suunnitellut muotoilijaprofessori Oiva Toikka. Lisärakennuksessa on tilaa 1500 neliötä, ja kerroksia viisi.


title: Ravintolakoulu Perho

text: Ravintolakoulu Perhosta valmistui ravintola-alalle kokkeja ja tarjoilijoita. Tutkinnon nimi on "hotelli-, ravintola- ja cateringalan perustutkinto". Tutkinnon laajuus on 180 osp. Yhdistelmätutkintona oli mahdollista opiskella kokiksi ja suorittaa samalla aikuislukion oppimäärä ja ylioppilastutkinto. Opintojen pituus oli perusopetuspohjalta 3 vuotta ja lukiopohjalta 2 vuotta. Ravintolakoulu Perhossa ei ollut mahdollisuutta suuntautua cateringalalle. Opintoihin on haettu kevään yhteishaussa, Restaurant Cook-opintoihin on ollut suorahaku. Restaurant Cook opinnot on tarjottu englannin kielellä. Opiskelijamäärä: 550


title: Ravintolakoulu Perho

text: Ravintola Perho on opiskelijoiden ensimmäinen työssäoppimispaikka. Perhon opiskelijat suorittavat työssäoppimisjaksojaan myös suomalaisissa ja eurooppalaisissa yhteistyöyrityksissä. Ravintolakoulun opetusravintolalle myönnettiin Joutsenmerkki elokuussa 2010.


title: Morning View

text: Morning View on yhdysvaltalaisen rock-yhtyeen Incubusin neljäs studioalbumi. Se nauhoitettiin Malibussa, Kaliforniassa ja julkaistiin 23. lokakuuta 2001. "Morning View Drive" on sen Malibum kadun nimi, jolla yhtye eli väliaikaisesti ja nauhoitti albumia.


title: Morning View

text: Albumin äänimaailma on kevyempi kuin yhtyeen aikaisemman tuotannon.


title: Morning View

text:
Kaikki kappaleet kirjoittanut Incubus.Albumi
Singlet


title: Calvin Harrison

text: Calvin Harrison (s. 20. tammikuuta 1974 Orlando, Florida) on yhdysvaltalainen 400 metrin juoksija.


title: Calvin Harrison

text: Harrison oli Sydneyn olympialaisissa 2000 yhdessä kaksosveljensä Alvin Harrisonin kanssa mukana Yhdysvaltain joukkueessa, joka voitti 4 × 400 metrin viestijuoksussa olympiakultaa. Hän kuitenkin menetti mitalinsa kun joukkueessa juossut Antonio Pettigrew myöhemmin tunnusti käyttäneensä dopingia uransa aikana ja viestijoukkueen suoritus hylättiin. Pariisin MM-kisoissa 2003 Harrison juoksi alun perin 400 metrillä kuudenneksi ja oli voittamassa MM-kultaa pitkässä viestissä, mutta hän kärähti dopingista ja hänet hylättiin. Hän sai tapauksesta kahden vuoden kilpailukiellon, joka päättyi 25. heinäkuuta 2006.


title: Mustaevätoka

text: Mustaevätoka ("Girardinichthys viviparus") on tokien heimoon kuuluva äärimmäisen uhanalainen makean veden kalalaji. Se elää kotoperäisenä Meksikossa.


title: Mustaevätoka

text: Mustaevätoan vartalo on teräksenharmaa ja evät mustat. Se kasvaa vain alle seitsemän sentin pituiseksi. Sen tyypillisiä asuinpaikkoja ovat pienet lammikot.


title: Stefan Ingves

text: Stefan Nils Magnus Ingves (s. 23. toukokuuta 1953 Turku) on Ruotsin keskuspankin pääjohtaja. Hän on viettänyt lapsuutensa Närpiössä, Vaasassa ja Oravaisissa. Hänen sukunsa on isän puolelta Lapväärtistä. Ingves on toiminut Ruotsin keskuspankin pääjohtajana vuodesta 2006 lähtien.


title: Stefan Ingves

text: Ingves on valmistunut maisteriksi vuonna 1976 ja väitellyt taloustieteen tohtoriksi vuonna 1984 Tukholman kauppakorkeakoulusta.


title: Stefan Ingves

text: Ingves on Euroopan keskuspankin yleisneuvoston jäsen ja on Kansainvälisen järjestelypankin (BIS) hallituksessa.


title: Münchenin metro

text: Münchenin metro () on metrojärjestelmä Münchenissä, Baijerin osavaltiossa, Saksassa. Sitä operoi Münchner Verkehrsgesellschaft eli MVG. Metrolla on vuosittain yli 360 miljoonaa käyttäjää. Järjestelmä koostuu 100 metroasemasta ja seitsemästä metrolinjasta. Linjojen yhteispituus on 103,1 kilometriä. Kaikki linjat paitsi U5 ja U6 kulkevat maan alla.


title: Münchenin metro

text: Münchenin metron vanhin linja on U6. Se avattiin 12 kilometrin pituisena 19. lokakuuta vuonna 1971 välille Kieferngarten-Goetheplatz. Vuoden 1972 toukokuun 8. päivänä avattiin linja U3 eli niin kutsuttu Olympialinja () Münchenin vuoden 1972 kesäolympialaisia varten.


title: Münchenin metro

text: Münchenin metrossa on seitsemän linjaa.


title: A Crow Left of the Murder...

text: A Crow Left of the Murder... on yhdysvaltalaisen rock-yhtyeen Incubusin viides studioalbumi, joka julkaistiin 3. helmikuuta 2004. Se on yhtyeen ensimmäinen levy, jolla on mukana Ben Kenney, Kenney korvasi Dirk Lancen bassossa.


title: A Crow Left of the Murder...

text: Albumilta julkaistiin singlet: "Megalomaniac" ja "Talk Shows on Mute". "Agoraphobia" ja "Sick Sad Little World" julkaistiin vain radiosingleinä.


title: A Crow Left of the Murder...

text: Albumi pääsi ensimmäiselle viikollaan toiseksi Yhdysvaltojen listalla Billboard 200 ja sitä myytiin noin 332 000 kappaletta ensiviikollaan. Levy on myynyt Yhdysvalloissa platinaa ja yhteensä 1,5 miljoonaa kappaletta. Suomessa albumi ylsi virallisen albumilistan sijalle 16.


title: A Crow Left of the Murder...

text: Kaikki kappaleet kirjoittanut Incubus.


title: A Crow Left of the Murder...

text:
Albumi
Singlet


title: Sinfonia nro 8 (Beethoven)

text:
Ludwig van Beethovenin sinfonia nro 8 F-duuri (op. 93) syntyi vuosina 1812–1814. Hän viittasi itse tähän työhön nimikkeellä "pikku teokseni" sinfonian lyhyyden — se kestää noin 26 minuuttia — ja hilpeyden vuoksi. Toisin kuin muita sinfonioita, tätä ei ole omistettu kenellekään. Beethoven arveli itse, että tätä sinfoniaa tultaisiin soittamaan enemmän kuin mitään muita hänen sinfonioitaan sen lyhyyden ja yksinkertaisuuden takia, mutta tälle sinfonialle kävi täysin päinvastaisesti.
Teos on sävyltään valoisa, sen kaikki osat ovat duurissa, ja siinä pilkahtelee huumoria (toisen osan tikittävä rytmi on kunnianosoitus tuon ajan uutuudelle, metronomille).


title: Sinfonia nro 8 (Beethoven)

text: Beethoven sävelsi sinfonian samoihin aikoihin kun sävelsi seitsemättä sinfoniaansa. Vuonna 1812 Linzissä Beethoven aloitti kahdeksannen sinfoniansa ja päätti seitsemännen sinfoniansa. Sinfonia kantaesitettiin vuonna 1814.


title: Henschel Hs 129

text: Henschel Hs 129 oli saksalainen Henschelin valmistama maataistelu- ja rynnäkkökone. Sitä käyttivät Saksan Luftwaffen lisäksi Unkarin ja Romanian ilmavoimat.


title: Henschel Hs 129

text: Vuonna 1937 Saksan ilmailuministeriö (RLM) tilasi kaksimoottorisen rynnäkkökoneen, jolla olisi hyvä suoja miehistölle, polttoainesäiliöille ja moottoreille sekä aseistuksena vähintään kaksi 20 mm tykkiä. Suunnitteluun osallistuivat Henschel, Focke-Wulf, Gotha ja Hamburger Flugzeugbau, mutta vain Henschelin ja Focke-Wulfin (Focke-Wulf Fw 189C:llä) ehdotukset tulivat ilmailuministeriön hyväksymiksi. Henschelin koneessa oli aseistuksena kaksi 20 mm MG FF -konetykkiä ja kaksi 7,92 mm MG 17 -konekivääriä, ohjaamo 75 mm paksua lasia sekä vahvasti panssaroitu nokka, jotka suojasivat lentäjää. Prototyypin moottorit olivat Argus As 410 -tyyppiä, mutta nämä eivät olleet riittävän tehokkaita (465 hevosvoimaa eli 347 kW) ja siksi ne vaihdettiin voimakkaampiin Gnome-Rhône 14M moottoreihin. Nämäkään eivät olleet riittävän tehokkaita, mutta ne otettiin käyttöön, jotta saataisiin lisää koneita itärintamalle. Neuvostoliiton suuret panssarijokot pystyivät aiheuttamaan saksalaisille ongelmia, ja siksi koneesta tehtiin versio, Hs 129B-2, joka varustettiin 30 mm tai 37 mm tykillä, myöhemmin 75 mm tykillä, jotka pystyivät tuhoamaan vihollispanssarivaunuja. 865 konetta (luku ei sisällä prototyyppejä) rakennettiin.


title: Andreas Klier

text: Andreas Klier (s. 15. tammikuuta 1976 München) on saksalainen maantiepyöräilijä, joka kilpaili ammattilaisena 1996–2013.


title: Andreas Klier

text: Klier voitti GP Jef Scherens Leuven -kilpailun vuonna 2002. Seuraavana vuonna hän saavutti uransa suurimman voiton Gent-Wevelgemissä. Klier oli Flanderin ympäriajossa kuudes vuonna 2004 ja toinen 2005. Samana vuonna hän sijoittui toiseksi E3 Prijs Vlaanderen -kilpailussa sekä kahdeksanneksi MM-kilpailujen maantieajossa. Vuonna 2007 Klier voitti Espanjan ympäriajon 13. etapin ja oli 2009 viides Gent-Wevelgemissä.


title: Light Grenades

text: Light Grenades on yhdysvaltalaisen rock-yhtyeen Incubusin 28. marraskuuta 2006 julkaistu kuudes studioalbumi. Sitä myytiin 229 000 kappaletta maailmanlaajuisesti ensimmäisellä viikollaan.


title: Light Grenades

text: "Light Grenades" debytoi Billboard 200 -listan sijalla 1. myyden 165 000 kappaletta ensimmäisellä viikollaan Yhdysvalloissa; se on yhtyeen ensimmäinen listaykkönen. Kuitenkin "Light Grenades" pitää hallussaan myös suurinta pudotusta sijalta 1. Billboard 200 Albumsin historiassa: se putosi sijalta 1. sijalle 37. toisella listaviikollaan rikkoen Marilyn Mansonin ennätyksen. Albumi on myynyt kultaa Yhdysvalloissa. Heinäkuun 11. päivään 2007 mennessä albumi on myynyt 645 000 kappaletta Yhdysvalloissa.


title: Light Grenades

text:
Kaikki kappaleet ovat Brandon Boydin, Michael Einzigerin, DJ Kilmoren, Ben Kenneyn, ja Jose Pasillas II:n tekemiä.
Albumi
Singlet


Viron sosialistisen neuvostotasavallan lippu oli Viron sosialistisen neuvostotasavallan tunnus vaakunan ohella. Se otettiin käyttöön Viron sosialistisen neuvostotasavallan Korkeimman neuvoston puhemiehistön asetuksella 6. helmikuuta 1953. Se vahvistettiin Viron sosialistisen neuvostotasavallan 7. marraskuuta 1977 hyväksytyn uuden perustuslain § 167:ssä.


title: Viron sosialistisen neuvostotasavallan lippu

text: Lipussa oli punainen tausta, joka kuvaa kommunismia. Lipun vasemmassa yläkulmassa oli tähti sekä sirppi ja vasara. Sen alareunassa oli leveä sininen raita, jonka päällä oli kaksi kapeaa valkoista raitaa ja niiden välissä ohut sininen raita. Raitaan oli kuvattu viisi terävää lainetta. Kuvion oli tarkoitus kuvata Itämeren laineita, jotka huuhtovat Viron rannikkoa.


text: Lipun erotti Latvian sosialistisen neuvostotasavallan lipusta se, että Viron sosialistisen neuvostotasavallan lipussa aaltokuvion alla oli punainen raita, joka Latvian lipusta puuttui. Lisäksi lainekuviointi oli Viron lipussa terävä, Latvian lipussa pyöreä.


text: Viron sosialistisen neuvostotasavallan lipun takapuolella ei yleensä ollut sirppi ja vasara -kuviota. Vuoden 1977 perustuslaki määräsi tämän säännöksi.


text: Lippu poistettiin käytöstä lopullisesti Viron itsenäistyttyä uudelleen 20. elokuuta 1991.


title: Meurthe-et-Moselle

text: Meurthe-et-Moselle on Ranskan departementti numero 54. Se sijaitsee Ranskan koillisosassa, Lorrainen alueella, ja on nimetty Meurthe- ja Mosel-jokien mukaan. Departementti on pinta-alaltaan 5 246 neliökilometriä, ja siellä on 725 303 asukasta (vuonna 2006). Departementin pääkaupunki on Nancy.


title: Meurthe-et-Moselle

text: Departementti muodostettiin 1871 yhdistämällä entisistä Meurthen ja Mosellen departemeteista ne osat, joita ei liitetty Saksaan ja Elsass-Lothringeniin Ranskan–Preussin sodan jälkeen.


title: Ring Ring (kappale)

text: ”Ring Ring” on Abba-yhtyeen kappale ja järjestyksessään kolmas single vuodelta 1973. Alkuperäisen, ruotsinkielisen version kirjoittivat yhteistyössä Björn Ulvaeus, Benny Andersson sekä yhtyeen manageri Stig Anderson. Englanninkielisen version työstöön osallistuivat lisäksi Neil Sedaka ja Phil Cody.


title: Ring Ring (kappale)

text: Abba pyrki kappaleella Eurovision laulukilpailuun, mutta jäi Ruotsin karsinnoissa kolmanneksi huolimatta yhtyeen vankasta asemasta esikarsinnan ennakkosuosikkeina; heidän sijastaan Ruotsia lähti Eurovision laulukilpailuun edustamaan tuona vuonna yhtye nimeltä Nova and the Dolls. Yhtyeen asema tuon vuoden Ruotsin ennakkokarsinnan ennakkosuosikkina oli niin vankka, että siitä vastedes Ruotsin edustajat Eurovision laulukilpailuun valittiin yleisöäänestyksellä tuomariston sijaan.


title: Ring Ring (kappale)

text: Ruotsinkielisen singlen b-puoli oli ”Åh, Vilka Tider”. Vuonna 1973 ilmestyi myös englanninkielinen single, jonka b-puoli oli ”She’s My Kinda Girl”. Vuonna 1974 Abba julkaisi englanninkielisestä versiosta uudelleenmiksauksen, joka ei oleellisesti juuri eronnut edellisen vuoden julkaisusta muutoin kuin äänityksen parantelun osalta.


title: Ring Ring (kappale)

text: Vuonna 2009 kappale pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: No No Never

text: ”No No Never” oli Saksan edustuskappale Euroviisuissa 2006. Sen esitti Texas Lightning -yhtye. Kappale menestyi kaupallisesti erittäin hyvin, ja sille veikattiin kärkisijoja, mutta se jäi sijalle 15 saatuaan 36 pistettä.


title: No No Never

text: ”No No Never” on melko vauhdikas country-kappale, jossa kuuluvat perinteiset countryssa käytettävät soittimet. Euroviisuissa yhtyeellä oli lavalla muovikaktuksia, jotka jäljittelivät aitoja palavien vihreiden lamppujen avulla.


title: Lejla

text: Lejla oli Bosnia ja Hertsegovinan edustuskappale vuoden 2006 Euroviisuissa. Sen esitti yhtye Hari Mata Hari. Kappale on herkkä balladi, jonka tahti kiihtyy loppua kohden. Se oli monien vedonlyöjien suosikki ja monet tahot ennustivat sille hyvää menestystä. Bosnia ei tuottanut pettymystä. Se sijoittui semifinaalissa toiseksi ja pääsi näin vaivatta finaaliin, jossa se oli lopulta kolmas 229 pisteellä.


title: Boreout

text: Boreout tarkoittaa työssä turhautumista ja pitkästymistä mielekkäiden työtehtävien puutteesta johtuen


title: Boreout

text: vastakohtana liian runsaasta työstä seuraavalle työuupumukselle eli burnoutille. Ongelma syntyy, kun työntekijän taidot ja työtehtävien laatu tai määrä eivät ole tasapainossa. Työntekijä saattaa tehdä päivän työt muutamassa tunnissa jolloin loppupäivä on joutoaikaa. Tällöin valtaosa työntekijän "työpanoksesta" kuluu ajantappamiseen, kuten näennäisiin "palavereihin" tai tietokoneella pelattaviin peleihin, internetin keskustelufoorumeihin ja chatteihin.


title: Boreout

text: Sveitsiläiset yrityskonsultit Philippe Rothlin ja Peter Webder ovat tutkineet boreoutia ja julkaisteet asiasta kirjan "Diagnose Boreout. Warum Unterforderung im Job krank macht".


title: Bert Grabsch

text: Bert Grabcsh (s. 19. kesäkuuta 1975 Wittenberg) on saksalainen maantiepyöräilijä, joka kilpaili ammattilaisena vuosina 1997–2013. Hänen suurimmat saavutuksensa ovat Espanjan ympäriajon kahdeksannen etapin voitto 2007 ja maantieaika-ajon maailmanmestaruus 2008.


title: Bernhard von Gudden

text: Johann Bernhard Aloys von Gudden (7. kesäkuuta 1824 – 13. kesäkuuta 1886) oli saksalainen neuroanatomi ja psykiatri. Gudden valmistui Wittenbergin yliopistosta vuonna 1848 ja sai harjoituspaikan Siegburgista. Vuosina 1851–1855 hän toimi psykiatriharjoittelijana Illenaussa Badenissa.


title: Bernhard von Gudden

text: Vuosina 1855–1869 hän oli Werneckissa Unterfränkische Landes-Irrenanstalt -mielisairaalan johtaja ja sai 1869 työtä Burghölzlin sairaalasta ja psykiatrian professorin viran Zürichin yliopistosta. Myöhemmin hän työskenteli psykologian professorina Münchenissä.


title: Bernhard von Gudden

text: Gudden tunnetaan Baijerin kuninkaan Ludvig II:n henkilökohtaisena hovilääkärinä. Gudden asui aluksi Neuschwansteinin linnassa, ja myöhemmin hän siirtyi Ludvigin mukana Bergin linnaan.


title: Bernhard von Gudden

text: Bergiin saapumisen jälkeen Ludvig II ja von Gudden lähtivät kävelylle. Ei tiedetä, mitä sitten tarkalleen ottaen tapahtui. Vain se tiedetään, että molemmat löydettiin 13. kesäkuuta hukkuneina linnan lähellä olevasta Starnberginjärvestä. Virallinen selitys oli, että Ludvig oli päättänyt hukuttautua, ja kun lääkäri oli yrittänyt estää häntä, Ludvig oli surmannut lääkärin. Mutta Ludvigin kuolemasta on rakenneltu myös monenlaisia salaliittoteorioita.


title: Je t’adore

text: Je t’adore oli Belgian edustuskappale Euroviisuissa vuonna 2006. Sen esitti tunnettu poplaulaja Kate Ryan. Kappale oli yksi suurimmista voittajasuosikeista, mutta se jäi semifinaalissa sijalle 12 eikä näin ollen päässyt finaaliin.


title: Je t’adore

text: Katen ja hänen taustaesiintyjiensä lavashow oli yksi illan näyttävimmistä, mutta sekään ei auttanut. Esiintyjät kikkailivat punaista valoa hehkuvilla mikrofonitelineillä.


title: Mr. Nobody (kappale)

text: Mr. Nobody oli Slovenian edustuskappale vuoden 2006 Euroviisuissa. Kappaleen esitti nuori poplaulaja Anžej Dežan. Kappale jäi semifinaalissa sijalle 16 ja näin ollen kauas finaalipaikasta.


title: Hear My Plea

text: Hear My Plea oli Albanian edustuskappale Euroviisuissa 2007. Kappaleen lauloi Frederik Ndoci. Kappale on mahtipontinen balladi. Kappaleelle ei annettu ennakkoon mitään mahdollisuuksia. Voittajaveikkauksessa Albanian kerroin oli kaikista suurin. Kappale jäikin semifinaalissa sijalle 17 eikä sillä näin ollut mitään toivoa finaaliin pääsystä. 17. sija oli kuitenkin korkeampi kuin moni odotti.


title: Chiemsee

text: Chiemsee (tunnetaan myös nimellä "Bayerisches Meer") on Baijerin suurin järvi ja Bodenjärven sekä Müritzin jälkeen koko Saksan kolmanneksi suurin järvi. Järveen laskevat joet Tiroler Achen ja Prien, ja sieltä saa alkunsa Innin sivujoki Alz. Järven saariin lukeutuvat Herreninsel, Fraueninsel, Krautinsel ja Schalch. Järveä ympäröivää aluetta kutsutaan nimellä "Chiemgau". Suurimpia kaupunkeja järven rannalla ovat Prien am Chiemsee, Seebruck ja Chieming.


title: Müritz

text: Müritz on järvi Mecklenburg-Etu-Pommerin osavaltiossa, pohjoisessa Saksassa. Sen pinta-ala on 117 neliökilometriä, ja se on siten Saksan toiseksi suurin järvi Bodenjärven jälkeen. Müritzin suurin syvyys on 31 metriä. Järven läpi virtaa Elben sivujoki Elde. Osa Müritzista kuuluu vuonna 1990 perustettuun Müritzin kansallispuistoon.


title: Christian Walz

text: Christian Walz (s. 4. syyskuuta 1978 Tukholma, Ruotsi) on ruotsalainen laulaja, tuottaja ja lauluntekijä. Hänen musiikkinsa on tyylilajiltaan poppia/soulia.


title: Christian Walz

text: Walz julkaisi ensimmäisen, omaa nimeään kantaneen albuminsa 20-vuotiaana vuonna 1999. Hänen seuraava, "Paint By Numbers" -niminen albuminsa julkaistiin viisi vuotta myöhemmin, toukokuussa 2004. Se oli suuri menestys, voittaen Ruotsin Grammy-palkinnon. Kyseisellä levyllä on Walzin mahdollisesti tunnetuin kappale, Wonderchild.


title: Christian Walz

text: Walzin kolmas albumi julkaistiin syksyllä 2008.


title: Christian Walz

text: Walz tuotti Veronica Maggioin albumin "Satan i Gatan "(Perkele kadulla), joka julkaistiin 2011.


title: Safiiriseeprakala

text: Safiiriseeprakala ("Devario pathirana" vanh. "Danio pathirana") on luonnossa erittäin uhanalainen kala, jota tavataan kuitenkin altaassa kasvatettuna akvaariokalana. Se on kotoisin Sri Lankasta, sorapohjaisista lammikoista ja suvannoista.


title: Safiiriseeprakala

text: Safiiriseeprakala kasvaa noin kuusi senttiä pitkäksi. Sen kyljissä on oranssilla pohjalla sinivihreitä pystyraitoja. Vatsapuoli on valkea.


title: Garbsen

text: Garbsen on kaupunki Ala-Saksin osavaltiossa, Saksassa. Se sijaitsee Hannoverista luoteeseen ja kuuluu Hannoverin piirikuntaan. Hannoverin lisäksi kaupunkia rajaavat Langenhagen, Seelze, Wunstorf, Neustadt am Rühenberge ja Wedermark. Garbsenin asukasluku vuoden 2015 joulukuussa oli 60 590. Pinta-alaltaan kaupunki on 79,32 neliökilometrin suuruinen. Asukastiheys on 763,9 as./km².


title: Garbsen

text: Garbsenin kuntaan liitettiin Havelsen kunta 1. tammikuuta vuonna 1967. Kaupunginoikeudet Garbsenille myönnettiin 17. kesäkuuta vuonna 1968. Vuoden 1974 maaliskuussa kunnat Berenbostel, Frielingen, Heitlingen, Horst, Meyenfeld, Osterwald, Oberende, Osterwald Unterende, Schloß Ricklingen ja Stelingen liitettiin Garbseniin.


title: Garbsen

text: Garbsenilla on ystävyyskaupunkitoimintaa Ranskan Hérouville-Saint-Clairin, Tanskan Røddingin, Yhdistyneen kuningaskunnan Bassetlaw'n, Yhdysvaltain Farmers Branchin, Saksan Schönebeckin ja Puolan Wrześnian kanssa.


title: Riccardo Riccò

text: Riccardo Riccò (s. 1. syyskuuta 1983 Formigine) on italialainen maantiepyöräilijä. Hän sijoittui Alberto Contadorin jälkeen toiseksi Italian ympäriajossa 2008.


title: Riccardo Riccò

text: Ranskan antidopingjärjestö AFLD ilmoitti 17. heinäkuuta 2008, että Riccò oli antanut EPOa sisältäneen dopingnäytteen Ranskan ympäriajon neljännen etapin jälkeen. Hän oli voittanut kilpailussa kaksi etappia. Lopulta hän sai potkut tallista Leonardo Piepolin kanssa. 30. heinäkuuta 2008 Riccò myönsi käyttäneensä urheilussa kiellettyjä aineita. Lokakuussa 2008 Italian Olympiakomitea langetti Riccòlle kahden vuoden kilpailukiellon. Urheilun kansainvälinen vetoomustuomioistuin, CAS, lyhensi maaliskuussa 2009 kilpailukiellon pituudeksi 20 kuukautta.


title: Riccardo Riccò

text: Kilpailukieltonsa aikana Riccò teki sopimuksen Professional Continental -tason Flaminia-joukkueen kanssa ja palasi kilpailemaan Coppi & Bartali -kilpailussa maaliskuun lopussa 2010. Saman vuoden elokuussa hän siirtyi Vacansoleil-talliin.


title: Riccardo Riccò

text: Riccò joutui helmikuussa 2011 sairaalaan hengenvaarallisessa šokkitilassa. La Gazzetta dello Sport -lehden mukaan hän oli kertonut lääkäreille tankanneensa omaa vertaan, jota oli säilönyt 25 vuorokautta jääkaapissa. Vacansoleil-talli erotti Riccòn pian tämän jälkeen. Maaliskuussa 2011 hän kielsi Gazzetta dello Sport -lehden haastattelussa myöntäneensä verensiirtoa lääkäreille ja ilmoitti, ettei jatka pyöräilyuraansa. Vain muutamaa kuukautta myöhemmin hän teki kuitenkin sopimuksen kroatialaisen Meridiana-Kamen-tallin kanssa.


title: Riccardo Riccò

text: Italian antidopingtuomioistuin määräsi huhtikuussa 2012 Riccon 12 vuoden kilpailukieltoon.


title: Raphael Edereho

text: Raphael Edereho (s. 21. maaliskuuta 1983 Delta State, Nigeria) on nigerialainen jalkapalloilija. Hänen pelipaikkansa on hyökkääjä. Edereho on pelannut Veikkausliigassa yhteensä 37 ottelua ja tehnyt 7 maalia.


title: Raphael Edereho

text: Edereho siirtyi Suomeen vuonna 2005, jolloin hän pelasi Rovaniemen Palloseurassa sekä Tervareissa. Tätä ennen hän oli kotimaansa Nigerian lisäksi Saudi-Arabiassa ja Kosovossa.


title: Raphael Edereho

text: Kaudeksi 2006 Edereho siirtyi Kuopion Palloseuraan. Hän ehti pelata kuitenkin vain Liigacupin otteluja, sillä iranilainen FC Persepolis osti hänet 100 000 euron siirtosummalla. Persepolis ei kuitenkaan maksanut summaa KuPS:lle ennen maaliskuuta 2008, jolloin Kansainvälisen urheilun oikeusturvalautakunnan (CAS) ja Fifan päätökset, sekä kuuden pisteen menetysuhka mestaruustaistelussa olevalle iranilaisseuralle tehosi. KuPS:n saama siirtokorvaus on seuran ennätys.


title: Raphael Edereho

text: Vuonna 2007 Edereho pelasi kazakstanilaisessa Šahtjor Karagandassa, jota Juha Malinenkin valmensi. AC Ouluun Edereho siirtyi kesän 2007 lopussa. Tämän jälkeen hän siirtyi kaudeksi 2008 Vaasan Palloseuraan. Vierailu VPS:ssa jäi kuitenkin yhden kauden mittaiseksi.


title: Raphael Edereho

text: Loukkaantumiset estivät aktiisen pelaamisen hetken aikaa. Edereho palasi Suomeen kaudeksi 2011, jolloin hän aloitti oululaisesa Ykkösen OPS:ssä. Samalla kaudella elokuussa 2011 Ykkösessä pelanneet OPS ja PS Kemi tekivät vaihtokaupat Adrianon siirtyessä OPS:ään ja Ederehon PS Kemin.


title: Benjamin Burnley

text: Benjamin Jackson Burnley (s. 10. maaliskuuta 1978 Atlantic City, New Jersey) on yhdysvaltalainen laulaja.


title: Benjamin Burnley

text: Hänet tunnetaan Breaking Benjamin yhtyeen laulajana. Burnley soittaa myös kitaraa, jota hän on opetellut itse soittamaan. Hän on alkanut soittaa sitä 14-vuotiaasta lähtien kuuntelemalla Nirvanan Nevermindia. Ennen yhtyeensä perustamista Burnley soitti useissa kahviloissa nimellä Benjamin. Breaking Benjamin -nimen hän keksi ollessaan esiintymässä kahvilassa, jossa Burnley heitti mikrofonin lattialle Nirvanan kappaleen aikana. Kahvilan omistaja tuli lavalle sanoen "Thanks Benjamin for breaking my fucking mic'!", josta myös yhtyeen Breaking Benjamin sai nimensä.


title: Benjamin Burnley

text: Burnley on hyvin kiinnostunut videopeleistä. Hän pitää mm. Halo 2 -pelistä. 3 hänen suurta mielipeliään ovat The Elder Scrolls IV: Oblivion, Call of Duty 4 ja Rainbow Six: Vegas. Hän myös fanittaa suuresti Hitman-videopelisarjaa. Burnley on tehnyt laulun Blow Me Away ihan Halo 2:ta varten, tämä laulu soi pelissä.


title: Benjamin Burnley

text: Burnleyllä on myös useita fobioita, joista hän kertonut pelkäävänsä muun muassa kissoja, autolla matkustamista ja lentämistä, jonka vuoksi heidän yhtyeensä tekee kiertueita vain Yhdysvalloissa ja Kanadassa. Vuonna 2016 kuitenkin bändi piti ensimmäisen kiertueensa Euroopassa.


title: Steveco

text: Steveco Oy on suomalainen logistiikka-alan yhtiö. Steveco on Suomen suurin satamaoperaattori, joka tarjoaa muun muassa laivojen purku- ja lastauspalveluja sekä huolinta- ja laivanselvityspalveluita. Stevecon operoimat satamaterminaalit sijaitsevat Kotkan Mussalon ja Hietasen satamien lisäksi Helsingin Vuosaaren satamassa. Tytäryhtiönsä Saimaa Terminalsin kautta yhtiö toimii myös Saimaan alueen satamissa ja Haminassa. Steveco Logistics operoi myös maaliikenneterminaalia Kouvolassa.


title: Steveco

text: Stevecon historia ulottuu 1800–1900-lukujen vaihteeseen. Nykyinen Steveco Oy aloitti toimintansa vuonna 1988 Kotka Stevedoring Oy:n ja Hamina Oy:n fuusion myötä. Stevecon omistivat vuonna 2016 Stora Enso (34,4 %), UPM-Kymmene (34,3 %), Finnlines (19,1 %), Ahlström Capital (6,3 %) ja Myllykoski (5,9 %).


title: Steveco

text: Steveco päätti vuoden 2007 lopussa lopettaa Haminan yksikkönsä toiminnan. Lopettamisen syyksi yhtiö ilmoitti, että Haminan liiketoiminta oli ollut pitkään tappiollista, samaan aikaan myös UPM-Kymmene päätti merikuljetustensa siirtämisestä Kotkaan. Stevecolla oli Haminassa yhteensä noin 300 työntekijää. Toiminnan keskittäminen Kotkaan toteutettiin vuoden 2008 kevään aikana.


title: Steveco

text: Marraskuussa 2008 Steveco käynnisti uuden yksikön Vuosaaren satamassa Helsingissä.


title: Shedrack Kibet Korir

text: Shedrack Kibet Korir (s. 12. huhtikuuta 1978) on kenialainen keskimatkojen juoksija.


title: Shedrack Kibet Korir

text: Korir sijoittui 3 000 metrin juoksussa kuudenneksi ajalla 7.40,97. Seuraavana vuonna hän oli Moskovan sisäratojen MM-kisoissa samalla matkalla viides. Myöhemmin samana vuonna hän voitti Kenian mestaruuden 1 500 metrin juoksussa ja sijoittui Afrikan-mestaruuskisoissa 1 500 metrillä seitsemänneksi ajalla 3.48,16. Kauden lopussa hän juoksi 1 500 metrillä seitsemänneksi ajalla 3.34,34 ja 3 000 metrillä viidenneksi ajalla 7.40,05. Osakan MM-kisoissa 2007 Korir voitti MM-pronssia 1 500 metrillä. Kauden lopussa hän oli samalla matkalla kymmenes.


title: Suutulehdus

text: Suutulehdus eli stomatiitti on mikä tahansa tulehdus, joka on kohdistunut suuhun, erityisesti suun tai ikenien limakalvoihin. Suutulehdusta voi hoitaa muun muassa huuhtelemassa suu desinfioivalla huuhteluaineella. Suutulehduksesta paranee yleensä muutamassa päivässä.


title: Suutulehdus

text: Suutulehdus on hyvin yleinen vaiva, ja sille voi olla monia syitä. Yleisimpiä lienevät kova stressi sekä muut yleissairaudet.


title: Kai Kustaa Vähäkallio

text: Kai Kustaa Vähäkallio (10. maaliskuuta 1940 Orivesi − 20. heinäkuuta 1979 Hyvinkää) oli Kytäjän kartanon omistaja, joka muistetaan niin sanotun Kytäjän kolmoissurman tekijänä vuonna 1972.


title: Kai Kustaa Vähäkallio

text: Kai Vähäkallio oli koulutukseltaan ylioppilas ja omisti laajan keräilyaseiden kokoelman. Hän oli arkkitehti Väinö Vähäkallion pojanpoika. Vähäkallion isä Kai Väinö Vähäkallio (1916–1940) kaatui talvisodassa, poikansa syntymäpäivänä. Vähäkallio sai kartanon omistukseensa vuonna 1962, muutama vuosi isoisänsä kuoleman jälkeen. Kai Vähäkallio oli vuodesta 1962 naimisissa Irma Loukolan kanssa ja heillä oli vuosina 1964 ja 1967 syntyneet pojat. Irma ja Kai Vähäkallion avioliitto päättyi eroon vuonna 1975.


title: Kai Kustaa Vähäkallio

text: Vähäkallio surmasi 12. toukokuuta 1972 kolme kartanon maille luvatta majoittunutta telttailijaa, hyvinkääläiset Veijo Ilmari Häkkisen, Esa Tapani Hyväkän ja Kai Tapani Hyväkän. Surmatyötä kutsutaan nimellä "Kytäjän kolmoissurma".


title: Kai Kustaa Vähäkallio

text: Hyvinkään kihlakunnanoikeus ja Helsingin hovioikeus tuomitsivat Vähäkallion kolmesta täyttä ymmärrystä vailla olevana tehdystä taposta 15 vuodeksi kuritushuoneeseen. Surmattujen poikien omaiset olivat vaatineet Vähäkalliolle rangaistusta kolmesta murhasta. Korkein oikeus alensi tuomion 12 vuodeksi vankeutta.


title: Kai Kustaa Vähäkallio

text: Vähäkallio vapautui vuonna 1978 ja teki itsemurhan vuotta myöhemmin ampumalla.


title: Rauni Pekkala

text: Rauni Pekkala (s. 2. maaliskuuta 1942 Pieksämäki) on suomalainen iskelmälaulaja, joka oli varsin suosittu 1960-luvulla. Hänen uransa alkoi vuonna 1960 hänen sijoituttuaan iskelmälaulukilpailussa Pieksämäellä toiseksi. Hän toimi Herbert Katzin yhtyeen solistina viisi vuotta ja osallistui vuonna 1963 Eurovision laulukilpailun Suomen karsintaan. 1960-luvun jälkeen esiintymiset vähenivät selvästi, mutta Pekkala tekee edelleen keikkoja. Harrastuksista mainittakoon lentopallo.


title: Rauni Pekkala

text: Pekkala on esiintynyt elokuvassa "Käpy selän alla" (1966) laulajana ja elokuvassa "Käyntikorttini" (1964) näyttelijänä sekä ollut mukana MTV3:n BumtsiBum!-ohjelmassa 14. marraskuuta 1998. Myös Rauni Pekkalan sisko "Raili Tuttujew" on levylaulaja ja on esiintynyt nimellä Tutta Jew.


title: Duudsonit-elokuva

text: Duudsonit-elokuva () on vuonna 2006 ensi-iltansa saanut Duudsonit-aiheinen elokuva. "Duudsonit-elokuvan" maailmanensi-ilta pidettiin Tuurin kyläkaupalla. Itse elokuvan ensi-ilta oli 31. maaliskuuta 2006. Elokuva voitti katsojaäänestyksen tuloksena vuoden parhaan kotimaisen elokuvan tittelin Jussi-gaalassa.


title: Duudsonit-elokuva

text: "Duudsonit-elokuva" esittelee sekalaisen joukon duudsonien stuntteja, piilokamerapiloja sekä itse duudsonit. Ryhmään kuuluu neljä jäsentä: Jukka Hildén, Jarno Leppälä, Hannu-Pekka Parviainen ja Jarno Laasala.


title: Duudsonit-elokuva

text: Elokuvassa esiintyy "Viva La Bam" -viihdeohjelmasta tuttu Bam Margera, Steve-O sekä Bloodhound Gang -yhtyeestä tutut Jimmy Pop ja Jared Hasselhoff. Elokuvassa esiintyy myös katsojille ennestään tuntemattomia henkilöitä, joista kuuluisin on Duudsoneiden entinen naapuri "Mr. Hitler".


title: Duudsonit-elokuva

text: Elokuvaan on lisätty materiaalia, jota ei ole näkynyt Duudsoneiden tv-ohjelmissa, mutta pääosin elokuva koostuu suomalaisille katsojille jo tutuiksi tulleista stunteista. Elokuvan yhdysvaltalaisena levittäjänä toimi Warner. Elokuva kuvattiin suurimmalti osin Suomessa, mutta sitä kuvattiin myös ulkomailla: Meksikossa ja eri puolilla Yhdysvaltoja. "Duudsonit-elokuvan" pohjalta Duudsonit alkoivat tehdä kansainvälistä "The Dudesons" -tv-ohjelmaa, jonka ensimmäinen tuotantokausi pohjautuu pitkälti elokuvaan. Suurin osa elokuvan materiaaleista on kuvattu "Duudsoni elämää" -televisiosarjan aikana vuonna 2004.


title: Brent Miller

text: Brent Miller on kanadalainen ääninäyttelijä, joka on ääninäytellyt useissa animesarjoissa. Hän työskentelee enimmäkseen Ocean Studios- nimisessä yrityksessä, joka muun muassa dubbaa englanniksi japanilaisia animesarjoja ja elokuvia. Miller toimi myös apulaisohjaajana ssa. Hän on animaatiosarjassa Lego Ninjago Zanen äänenä.


title: The Mark II Purple Singles

text: The Mark II Purple Singles on nimensä mukaisesti Deep Purplen kakkoskokoonpanon materiaalista koostuva kokoelmalevy.


title: The Anthology (Deep Purple)

text: The Anthology on Deep Purplen ensimmäisen toimintakauden (1968-1976) käsittelevä kokoelmalevy. Sen on koonnut Deep Purplen faniklubin pitkäaikainen johtaja Simon Robinson.


title: Bergheim

text: Bergheim on kaupunki Nordrhein-Westfalenin osavaltiossa, läntisessä Saksassa. Se sijaitsee noin 20 kilometrin päässä Kölnistä, ja kuuluu Kölnin hallintopiiriin sekä Rhein-Erft-Kreisin piirikuntaan. Vuoden 2011 väestönlaskennassa siellä oli 58 922 asukasta. Pinta-alaltaan se on 96,33 neliökilometrin suuruinen, ja asukastiheys on 653 as./km². Kaupunki on jaettu 15 eri kaupunginosaan.


title: Bergheim

text: Bergheimille myönnettiin kaupunginoikeudet vuoden 1300 tienoilla. Sen nähtävyyksiin lukeutuu muun muassa vallihaudan ympäröimä Paffendorfin linna, Aachener Tor, Niederaußemin voimalaitos ja Sankt-Pankratius-Kirche.


title: Andraé Crouch

text: Andraé Edward Crouch (1. heinäkuuta 1942 Los Angeles, Kalifornia – 8. tammikuuta 2015 Los Angeles, Kalifornia) oli yhdysvaltalainen gospel-muusikko, sanoittaja ja tuottaja. Hänen serkkunsa on musiikkikriitikko Stanley Crouch.


title: Andraé Crouch

text: Andraé Crouch oli merkittävä hahmo Jesus movement -nimisessä liikkeessä 1960- ja 1970-luvuilla. Crouch tuli tunnetuksi 1960-luvulla huippulahjakkaana nuorena gospelpianistina. Hänen hengellisiä laulujaan ovat laulaneet niin Elvis Presley, Paul Simon, hipit, kuin myös helluntaiveljensä. Crouchin sävellys I got Confidence päätyi Elviksen gospelrepertuaariin. Myöhemmin hän tuli tunnetuksi mm. lauluistaan Trough it all ja The blood never loses it's power.


title: Andraé Crouch

text: Andraé Crouchille myönnettiin seitsemän Grammy-palkintoa, ja hän oli kerran ehdolla Oscar-palkinnon saajaksi. Hän pääsi Gospel Music Associationin Gospel Music Hall of Fameen vuonna 1998. Crouch toimi myöhemmin Michael Jacksonin, Madonnan (Like A Prayer), Quincy Jonesin, Diana Rossin, Elton Johnin ja Rick Astleyn tuottajana tai järjestäjänä. Hänet on myös kelpuutettu Hollywoodin walk of fameen.


title: Andraé Crouch

text: Crouch vieraili viimeisen kerran Suomessa vuonna 2011.


title: Knocking at Your Back Door – The Best of Deep Purple in the 80’s

text: Knocking at Your Back Door on Deep Purplen kokoelma, joka käsittää kakkoskokoonpanon reunionin jälkeiset vuodet 1984-1988.


title: Jäähalli Kristalli

text: Jäähalli Kristalli eli Pietarsaaren jäähalli on nimensä mukaan Pietarsaaressa sijaitseva jäähalli. Se on valmistunut vuonna 1988. Se toimii Suomi-sarjassa pelaavan Jeppis Hockeyn kotihallina. Lisäksi hallissa on järjestetty myös joitain Suomen nuorten maaotteluja. Hallin katsojakapasiteetti on 2300. Näistä 800 on istumapaikkoja ja 1500 seisomapaikkoja. Nämä puiset katsomot ovat toisella laidalla ja toisessa päädyssä. Urheilutoiminnan lisäksi hallissa on mahdollista järjestää esimerkiksi konsertteja.


title: Elsa Rantalainen

text: Elsa Emilia Rantalainen () oli suomalainen näyttelijä. Rantalainen näytteli useissa Suomi-filmin klassikkoelokuvissa. Kaiken kaikkiaan hän esiintyi kolmessakymmenessä elokuvassa vuosina 1933–1951. Rantalainen oli naimisissa kuvanveistäjä Wäinö Aaltosen kanssa vuosina 1931–1941. Hän sai Pro Finlandia -mitalin vuonna 1954.


title: Elsa Rantalainen

text: Rantalainen näytteli myös Raittiusyhdistys Koiton teatterissa, joka tunnetaan nykyään nimellä Helsingin kaupunginteatteri.


title: Wesel

text: Wesel on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueella ja kuuluu Düsseldorfin hallintopiiriin. Wesel on Weselin piirikunnan hallintokaupunki. Vuoden 2011 lopussa kaupungissa asui 60 227 ihmistä. Sen pinta-ala on 122,617 neliökilometriä, ja asukastiheys 501 as./km².


title: Wesel

text: Liittoutuneet pommittivat 1400-luvulla Hansaliittoon kuuluneen Weselin toisessa maailmansodassa maan tasalle. Kaupungin rakennuksista tuhoutui 97 prosenttia. Vuonna 1945 kaupungin asukasluku oli romahtanut 1 900:een vuoden 1939 25 000:sta.


title: Wesel

text: Weselillä on ystävyyskaupunkitoimintaa Yhdysvaltain Hagerstownin, Britannian Felixstowenin, Puolan Kętrzynin ja Saksan Salzwedelin kanssa.


title: StarTropics

text: StarTropics on Nintendon kehittämä toimintaseikkailu, joka julkaistiin vuonna 1990 Nintendo Entertainment Systemille. Toisin kuin useimmat Nintendon pelit, peliä ei koskaan julkaistu Japanissa. Peli julkaistiin vain Pohjois-Amerikassa ja Euroopassa, vaikkakin pelin suunnittelivat Yhdysvalloissa asuvat japanilaiset suunnittelijat. Pelin käsikirjoitti ja ohjasi Gen’yō Takeda.


title: StarTropics

text: "StarTropicsille" julkaistiin vuonna 1994 jatko-osa "".


title: StarTropics

text: "StarTropicsin" juoni keskittyy osittain taivaankappaleiden liikkeisiin　(mistä nimi StarTropics), kuten Etelän ristin tähtikuvioon ja meteorin iskeytymiseen maahan.


title: StarTropics

text: Tarina alkaa, kun nuori seattlelainen tähtisyöttäjä Mike Jones lähtee C-saarelle lomalle tapaamaan setäänsä, arkeologi nimeltä Steve Jonesia, joka on kutsunut hänet vierailulle. Tutustuttuaan saaren kylän Coralcolan asukkaisiin Mike huomaa tri Jonesin kadonneen. Tohtori Jonesin laboratoriolle johtava tie on kuitenkin tukittu, ja kylän päällikkö antaa Mikelle jojon aseeksi. Mike joutuu kulkemaan hirviöiden asuttaman tunnelin läpi ja päihittämään jättimäisen C-käärmeen päästäkseen laboratoriolle. Siellä hän tapaa tri Jonesin apulaisen, Baboon, joka antaa Miken käyttöön tohtorin sukellusveneen. Mike lähtee sukellusveneellä matkalle etsimään tri Jonesia.


title: StarTropics

text: Lähdettyään C-saarelta Mike kohtaa äitidelfiinin, joka pyytää Mikea pelastamaan hänen kidnapatun poikansa. Mike suostuu ja jatkaa matkaansa lähellä olevalle saarelle, joka on vaarallisten korallilauttojen ympäröimä. Mike löytää saaren rannalta pullon, joka sisältää viestin tri Jonesilta. Avaruusoliot ovat kidnapanneet tohtorin. Mike jatkaa matkaansa saaren luolan läpi ja kohtaa delfiinipojan vanginneen Octo-mustekalan. Miken voitettua Octon ja vapautettua delfiinipojan delfiiniäiti johdattaa Miken turvallisesti vaarallisten korallien ohi, ja Mike voi jatkaa matkaansa.


title: StarTropics

text: Miken sukellusvene joutuu myrskyyn, ja Mike huuhtoutuu suuren saaren rantaan. Mike pyytää apua sukellusveneen korjaukseen läheisestä kylästä. Kylän johtajan tytär Bananette on vaipunut koomaan, ja johtaja lupaa korjata sukellusveneen, jos Mike parantaa hänen tyttärensä. Mike taistelee tiensä tunnelien läpi ja tulidemoni Magman läpi ja saapuu Shecolan linnan porteille. Koska vain naiset saavat astua Shecolaan, Mike pyytää apua ennustajalta, joka lupaa auttaa Mikea, jos tämä löytää hänen kadottamansa kristallipallon järvestä hautausmaan vierestä. Mike tappelee kummituksia vastaan ja palauttaa kristallipallon, jolloin ennustaja naamioi Miken naiseksi. Shecolassa hän saa uuden aseen, piikkinuijan, ja saa kuulla salaiset taikasanat, joiden avulla hän pääsee vuoren juurelle. Kiivettyään vuoren huipulle Mike tapaa erakon, joka antaa Mikelle Bananetten parantavan taikakäärön. Kiitokseksi kylän johtaja korjaa sukellusveneen, ja Mike pääsee jatkamaan matkaansa.


title: StarTropics

text: Matkustaessaan eteenpäin valas hotkaisee sukellusveneen yllättäen suuhuunsa. Valaan vatsassa Mike tapaa Baboon, jonka valas on myös hotkaissut. Mike kulkee valaan vatsan läpi ja löytää Baboon kadottaman sytyttimen. Sen avulla Mike ja Baboo tekevät nuotion, jonka savu pakottaa valaan oksentamaan Miken ja Baboon ulos. Mike ja Baboo päätyvät pienelle saarelle, mutta heillä ei ole aavistustakaan sijainnistaan. Baboo kehottaa Mikea kastamaan tri Jonesin kirjeen veteen. Tämä paljastaa salaisen koodin(747), joka käynnistää sukellusveneen paikallistamisohjelman. Seuraten signaalia Mike jatkaa matkaansa.


title: StarTropics

text: Mike saapuu saarelle, jonka läpikulkureitin tukkii vanha purjehduslaiva. Laivan omisti 1600-luvulla elänyt kapteeni Bell, joka tukki reitin estääkseen merirosvojen ryöstöretket. Paikallisen kylän asukkaat käskevät kysymään neuvoa ”Peteriltä”. Peter sattuu kuitenkin olemaan papukaija, joka ei suostu auttamaan ellei saa vastalahjaa. Matoa vastaan Peter kertoo Mikelle kapteeni Bellin sävelmän. Kun Mike soittaa sävelmän kapteeni Bellin muistokappelissa, salaovi avautuu ja Mike pääsee aavelaivan sisään. Siellä Mike taistelee merirosvohaamuja vastaan ja lopulta upottaa laivan. Kulkureitti on taas auki, ja Mike jatkaa matkaansa.


title: StarTropics

text: Mike näkee edessään rikkonaisen saariston ja navigoi sen läpi seuraamalla signaalia. Lopulta signaali ilmoittaa tri Jonesin olevan aivan heidän alapuolellaan. Mike sukeltaa merenalaisen käytävän kautta luolaan. Luolastoissa Mike voittaa valtavan hirviökotelon, lentävän Moai-pään ja Sumodon kaksoispatsaat. Tämän jälkeen Mike löytää oudon kasan sulanutta metallia. Ohitettuaan sulaneen kasan Mike löytää vihdoin kadonneen setänsä, tri Jonesin. Tunteellisen kohtaamisen jälkeen tri Jones kertoo, että hän luuli löytäneensä meteoriitin, mutta sulanut metallikasa osoittautuikin pakokapseliksi, jonka avulla avaruusoliolahi oli paennut kotiplaneetaltaan Argonialta joukkotuhoa. Pahat avaruusoliot kidnappasivat tri Jonesin ja veivät myös Jonesin löytämät 3 kuutiota, jotka sisälsivät avaruusolioiden rodun viimeiset selviytyjät. Miken täytyy auttaa saamaan kuutiot takaisin ja pelastaa argonialaisten laji.


title: StarTropics

text: Mike hiipii salaa pahan avaruusaluksen kyytiin saatuaan ensin tehokkaimman aseensa, Supernovan. Mike kulkee avaruusaluksen käytävillä kohdaten välillä avaruusolioita ja robotteja. Mike onnistuu löytämään kuitenkin kaksi kolmesta kuutiosta kulkiessaan sokkeloisen avaruusaluksen läpi. Yhtäkkiä avaruusalus nousee ilmaan ja alkaa kiertää maapalloa. Miken täytyy löytää viimeinen kuutio, ennen kuin avaruusalus lentää syvälle avaruuteen.